"SEBAGAI IBU, SAYA DAPAT RASAKAN DIA KECEWA" - PIERRE ANDRE PILIH KEHIDUPAN 'LOW PROFILE'

Pelakon Pierre Andre biarpun tidak pernah menyatakan bahawa dirinya kecewa dengan dunia seni, namun naluri ibunya, pelakon veteran Khatijah Tan kuat menyatakan ada sesuatu yang tersirat dalam diri anak sulungnya itu. Khatijah memberitahu, Pierre menerima banyak tawaran termasuk mengarah drama, filem dan menulis skrip selama ini. Namun, setakat ini, anaknya masih belum terbuka hati untuk kembali aktif.

"Pierre selesa dengan kehidupan bersama isteri dan anak perempuan mereka yang berusia empat tahun. Mereka masih menetap di Kuala Lumpur dan Pierre sibuk menguruskan perniagaan atas talian. Saya pernah bertanya apakah dia merajuk dengan industri seni.

Namun, Pierre menafikannya. Pierre cukup misteri... Dia sukakan kehidupan sekarang yang lebih 'low profile'. Tapi saya tahu, dia masih sayangkan bidang perfileman. Setiap kali pulang ke Ipoh, kami akan meluangkan masa menonton filem antarabangsa," katanya.

Selain gemar menonton filem, Khatijah berkata, Pierre masih menunjukkan minat dalam bidang pengarahan. Sesekali Pierre mengarahkan filem pendek untuk saluran YouTube keluarga mereka iaitu 'Andre Brothers'. Antara filem pendek pernah dihasilkan berjudul 'Loceng' menampilkan mereka sekeluarga temasuk adik, Mikail Andre. Bagaimanapun, menurut Khatijah, saluran berkenaan diwujudkan sekadar 'suka-suka', bukan mengejar wang.

Pierre, 35, mula meraih populariti selepas muncul dalam filem 'Gol & Gincu pada 2005'. Watak sebagai Reza dalam filem itu melonjakkan namanya dalam dunia perfileman. Namun, pada 2016, selepas mengarahkan filem Kecoh Primadona Kena Hantu yang turut menampilkan Khatijah, Pierre perlahan-lahan berundur.

Pierre juga tidak aktif di laman sosial menyebabkan ramai tertanya-tanya ke mana menghilangnya pelakon dan pengarah berbakat besar itu. Khatijah pernah mencadangkan Pierre terus mengarah kerana dia bekerja sendiri dan tidak terikat dengan majikan.

"Tetapi Pierre beritahu belum masanya lagi. Saya rasa ada perkara yang membuatkan dia kecewa tapi dia tak mahu luahkan. Tapi sebagai seorang ibu, saya dapat merasakan dia kecewa. Dia mengundur diri bukan sebab merajuk dengan sesiapa. Dia kecewa kerana tidak berjaya memberi sesuatu kepada industri.

Klik untuk gambar besar

"Paling dia kecewa melihat nasib rakan-rakan di belakang tabir yang tidak menerima bayaran setimpal. Pierre pernah beritahu, dia kasihan dengan mereka kerana kerja di sebalik tabir tampak glamor, tetapi hakikatnya mereka hidup 'kais pagi makan pagi'. Perkara itulah yang membuatkan dia paling sedih," jelasnya.

Khatijah mendedahkan dia pernah memberitahu anaknya 'protes' senyap yang dibuat tidak akan mengubah apa-apa. Namun, Pierre masih tetap dengan pendiriannya: "Bagi saya tindakan protes secara senyap tidak membawa kebaikan. Bagi saya, apa yang penting adalah memastikan kita dapat meneruskan kelangsungan hidup. Lagipun, tiada siapa yang akan ingat dan mengenang kita selepas kita pergi," ujarnya.

Berkongsi mengenai kerjaya seninya pula, Khatijah memberitahu, dia masih aktif berlakon dan tidak merancang mengundurkan diri. Bagaimanapun, pada usianya yang mencecah 59 tahun, Khatijah agak selektif memilih watak kerana enggan digelar 'stereotaip'.

Apatah lagi sejak lima tahun lalu, dia bersama suami memilih menetap di Ipoh, Perak. Lantas, Khatijah lebih selesa menerima tawaran telefilem berbanding drama rantaian. Khatijah berkata, dia memilih naskhah yang menawarkan upah berbaloi kerana perlu berulang-alik ke Kuala Lumpur.

"Alhamdulillah, pengarah seperti Heykal Hanifah, Rashid Sibir, Othman Hafsham dan Datuk Yusof Haslam antara mereka yang sangat menghargai pelakon lama seperti saya. Bersama mereka, saya tidak perlu pening kepala bertanya mengenai bayaran. Bagi produksi yang saya tidak pernah bekerjasama, saya pastikan tawaran tidak merugikan dan merendahkan martabat saya sebagai pelakon," tuturnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NURHALIZA: "BATU API TIDAK PATUT... PENYANYI ADA KEISTIMEWAAN TERSENDIRI"

"Kalau boleh janganlah banding-bandingkan persembahan artis sedia ada. Jika anda pergi ke konsert artis yang berbeza, sudah tentu pengalaman hiburannya berbeza. Saya berharap peminat tidak emosi. Kalau artis boleh bersahabat sesama artis. Kenapa peminat tidak boleh berbuat perkara sama?

"Budaya batu api tidak patut diamalkan kerana setiap penyanyi itu ada keistimewaan tersendiri," ujar penyanyi Datuk Seri Siti Nurhaliza, yang berpendapat setiap penyanyi mempunyai gaya persembahan tersendiri.

Kemampuan dan cara persembahan seseorang penyanyi ketika beraksi di atas pentas sememangnya berbeza kerana masing-masing ada cara tersendiri untuk menghiburkan peminat. Bagaimanapun, sikap membandingkan artis kegemaran dengan penyanyi lain tidak patut diamalkan, sebaliknya peminat perlu bersikap terbuka dan saling menyokong.

Penyanyi lagu 'Anta Permana' itu mengulas mengenai perdebatan netizen di laman sosial yang mengatakan gaya interaksi Dayang Nurfaizah menerusi Konsert Dayang Dua Dekad yang berlangsung di Istana Budaya baru-baru ini sebagai lebih baik daripada gaya komunikasi Siti pada konsert jelajahnya, Siti On Tour lalu.

Menurut Siti, lokasi penganjuran konsert juga memainkan peranan dalam mempengaruhi gaya komunikasi seseorang penyanyi ketika mengadakan konsert: "Suasana dewan atau lokasi juga memainkan peranan. Berinteraksi dengan 15,000 penonton di lokasi yang besar juga jauh berbeza jika dibandingkan dengan jumlah penonton dalam dewan yang kecil.

Klik untuk gambar besar

"Rasanya, tiada pertikaian di situ kerana setiap penyanyi mempunyai cara yang berbeza. Saya harap peminat ikutlah cara artis kesayangan mereka yang bersahabat dengan artis lain. Usah ada perangai suka membuat perbandingan," katanya.

Sementara itu, bercerita mengenai insiden dia terjatuh ketika menyertai aktiviti berbasikal di Lebuhraya Kajang - Seremban (Lekas) baru-baru ini, Siti berkata, dia akan lebih berhati-hati selepas ini, namun tidak serik untuk berbasikal.

"Walaupun terjatuh dan luka sikit di lutut kiri, saya tak sangka berjaya menamatkan kayuhan sejauh 78 kilometer itu. Lagipun, luka yang dialami tidaklah serius. Saya akui setiap sukan ada risiko dan tahap bahayanya.

"Selepas insiden itu saya kini perlu lebih berhati-hati dan beringat terutama ketika mengayuh di selekoh atau menuruni bukit," tuturnya yang bakal mengadakan Konsert mini Shopee X SimplySiti pada 14 September ini yang akan membawa peminat mengimbau zaman silam menerusi lagu hit paling diminati, bagaimanapun lokasi konsert berkenaan masih dalam perbincangan.

www.myartis.com / Sumber: Harian Metro & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERSALIN MEI DEPAN - DYNAS MOKHTAR MAHU JANTINA ANAK KEEMPAT JADI KEJUTAN

Pelakon dan pengacara, Dynas Mokhtar yang bakal menimang cahaya mata keempat dijangka dilahirkan pada penghujung Mei depan itu memberitahu, dia tidak mahu tahu jantina bayinya itu kerana mahukan kejutan.

Ini kerana kata Dynas atau nama sebenarnya, Wan Intan Edrinas Wan Mokhtar, 39, dia dan suami sudah memiliki dua anak lelaki dan satu anak perempuan.

"Kami belum buat pemeriksaan mengesan jantina bayi kerana mahukan kejutan. Namun, kami juga tidak kisah soal jantina anak keempat ini lelaki atau perempuan kerana yang penting anak yang dilahirkan nanti sihat dan cukup sifatnya,"

Dynas mengakui terdapat pembezaan hamil pada usia menjelang 40-an berbanding ketika mengandung pada usia 20 dan 30-an.

"Saya juga berasa penat dan mengalami alahan yang teruk pada kehamilan anak keempat ini berbanding kandungan sebelum ini. Alahan yang teruk hanya pada tempoh tiga bulan pertama kehamilan.

"Alhamdulillah, keadaan saya sudah okay dan usia kandungan pun sudah mencecah usia lima bulan ketika ini. Ketika itu, saya tidak tahu sudah mengandung anak keempat. Bila sudah tahu, saya terus berehat dari aktiviti seni kerana mahu memberi fokus pada kehamilan," katanya.

Klik untuk gambar besar

"Saya juga berasa penat dan mengalami alahan yang teruk pada kehamilan anak keempat ini berbanding kandungan sebelum ini. Alahan yang teruk hanya pada tempoh tiga bulan pertama kehamilan.

"Alhamdulillah, keadaan saya sudah okay dan usia kandungan pun sudah mencecah usia lima bulan ketika ini," ujarnya.

Sementara itu, ditanya kali terakhir dia terbabit dengan penggambaran, Dynas memaklumkan ketika usia kandungannya baru mencecah dua bulan.

"Ketika itu, saya tidak tahu sudah mengandung anak keempat. Bila sudah tahu, saya terus berehat dari aktiviti seni kerana mahu memberi fokus pada kehamilan," tuturnya.

Untuk makluman, Dynas berkahwin dengan ahli perniagaan, Mohamad Shazrik Che Mohd Din, 40, pada April 2018 dan dikurniakan anak lelaki Edriel Obil, 3. perkahwinan terdahulu, Dynas dikurniakan sepasang cahaya mata iaitu Khyra Khalyssa, 12, dan Mohamed Haqaish, 9.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANA DEDAH TAK SEBUMBUNG, DALAM PROSES BERCERAI - PU ABU ENGGAN ULAS

"Saya dan Abu kini dalam proses untuk bercerai. Kami dah tak tinggal sebumbung, dia di Kuala Lumpur manakala saya di Kedah," demikian kata isteri pendakwah bebas PU Abu Sufyan, Hana Azraa yang mendedahkan perkahwinan mereka kini ibarat telur di hujung tanduk.

Tambah Hana atau pemilik nama sebenar Nurhannah Azra Mohd Zakir, dia enggan dikaitkan lagi dengan PU Abu dan mahu netizen memahami situasi sebenar mereka: "Saya tak nak dikaitkan lagi dengan PU Abu di media. Hidup saya cukup dengan anak-anak dan kerjaya.

"Saya harap netizen tahu keadaan sebenar antara saya dan PU Abu. Tak nak mereka salah faham tentang kami. Walau bagaimanapun, saya tetap doakan kebahagiaan PU Abu dan Ain (bekas isteri perkahwinan pertama) serta anak mereka sampai ke syurga. Hubungan saya dan PU Abu akan berakhir dengan baik," tambahnya.

Klik untuk gambar besar

Sementara itu, PU Abu atau nama penuhnya Mohd Abu Sufyan Mokthar Rozaidi, enggan mengulas mengenai kenyataan  Hana berhubung situasi sebenar rumah tangga merek yang dikatakan di ambang perceraian: "Saya dan dia masih suami isteri. Saya dan dia (isteri) okey-okey sahaja," jawabnya secara ringkas.

Mengimbas semula, PU Abu dan bekas isterinya, Ain 'Afini mendapat perhatian netizen sejak April lalu dan Hana dikatakan menjadi punca perceraian mereka. Konflik mereka selesai pada 16 Mei lalu apabila jatuhnya talak kedua antara PU Abu dan Ain. PU Abu dan Ain dikurniakan seorang bayi lelaki, Muhammad Adam Aysar pada 7 Jun lalu.

www.myartis.com / Sumber: mStar, & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIUNDANG TAPI 'DIHALAU' - BABY SHIMA BERANG DENGAN ALIFF SYUKRI

"Terima kasih Datuk (Aliff Syukri) malukan Shima di prescon (sidang akhbar) sebentar tadi. Datuk mengundang saya, saya tidak mahu buruk sangka dan hadir selepas menerima saranan daripada pihak pengurusan.

"Buat apa kad undangan tetapi tidak boleh masuk? Apa tujuan Datuk sebenarnya. Saya tidak mahu buruk sangka dan dalam pemikiran Shima, Datuk ingin berdamai. Hanya Allah tahu betapa malunya Shima tadi," tutur penyanyi Baby Shima yang berang dengan selebriti kosmetik, Datuk Seri Aliff Syukri.

Perang dingin antara Baby Shima dan Aliff Syukri berlarutan apabila kedua-dua mereka saling bercakaran pada majlis pelancaran single baharu Aliff, 'Cowok Baru' di Jakarta, Indonesia semalam. Difahamkan dalam 'pertembungan' itu, Baby Shima telah diundang ke majlis berkenaan tetapi tidak dibenarkan untuk masuk.

Tindakan tersebut telah membuatkan Shima berang lalu bertindak bersemuka dengan Aliff Syukri yang sedang mengadakan sidang akhbar atas alasan mempertahankan maruahnya. Shima berkata, dia pada awalnya enggan menghadiri majlis berkenaan tetapi menukar fikiran kerana menerima jemputan daripada pihak pengurusan Aliff Syukri.

Klik untuk gambar besar

Dalam pada itu, sehubungan insiden tersebut, kedua-dua mereka mahu mengambil tindakan undang-undang: "Saya tidak takut kerana saya yakin berada pada pihak yang benar. Kami punyai cukup bukti," kata Shima atau nama sebenarnya, Nor Ashima Ramli, 26.

Terdahulu, perang dingin antara Shima dan Aliff Syukri atau nama sebenarnya Datuk Seri Aliff Syukur Kamarzaman, 32, tercetus selepas Shima mengkritik kemampuan vokal Alif dalam ruang komen Instagram jutawan kosmetik itu.

Berang dengan komen tersebut, Aliff dan Shima saling berlawan kenyataan dalam medium sosial masing-masing. Aliff baru-baru ini telah melancarkan single baharu Cowok Baru duet bersama Upiak Isil dan Lucinta Luna untuk pasaran Indonesia.

www.myartis.com / Sumber & foto: Kosmo, Instagram Baby Shima & Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


40 FOTO & 3 VIDEO - SEKITAR MAJLIS PERTUNANGAN FATTAH & FAZURA

Pasangan selebriti iaitu Fattah Amin dan Nur Fazura telah berkongsi video sekitar majlis pertunangan mereka menerusi laman Instagram masing-masing.

Majlis pertunangan yang berlangsung pada 13 November lalu itu diadakan secara sederhana di kediaman keluarga selebriti wanita itu di Petaling Jaya, Selangor.

Walaupun beberapa jam berkongsi, ramai netizen memberi respond positif terhadap pertunangan yang terjadi dua hari sebelum mereka menunaikan umrah.

Klik untuk gambar besar

Dalam majlis tersebut, Fazura kelihatan cukup anggun dan manis dengan persalinan rona ungu muda yang sederhana dan tidak keterlaluan.

Video sekitar pertunangan hasil @blackpepperproduction itu setakat ini telah mendapat lebih 520 ribu jumlah tonton.

Tahniah sekali lagi kami ucapkan kepada Fattah dan Fazura dan semoga urusan perkahwinan pasangan sama cantik sama padan ini dipermudahkan.

VIDEO-VIDEO SEKITAR PERTUNANGAN FATTAH & FAZURA

VIDEO 1

VIDEO 2
VIDEO 3

www.myartis.com / Sumber: Nur Fazura IG & Fattah Amin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


2 GAMBAR - ANA RAFFALI MENGANDUNG?

Rasanya, sudah hampir setahun Ana Raffali mendirikan rumah tangga dengan suaminya Ahmad Aznaim. Namun hingga kini, tiada khabar gembira mengenai pasangan ini sebagaimana artis lain yang telah selamat hamil atau menimang cahaya mata.

“Kami masih menantikan berita gembira, lagipun rezeki daripadaNya. Tolong doa-doakanlah," demikian kata Ana Raffali ketika kali terakhir ditanya media mengenai kehamilan.

Makan bertiga ke? Klik untuk imej besar...

Bagaimanapun, gambar terkini yang memperlihatkan muka tembam Ana Raffali disamping suaminya menimbulkan tanda tanya. Mungkinkah beliau sudah hamil sekarang? Jika ya, tahniah diucapkan!


'KAYA ATAU MISKIN, TETAP MASUK KUBUR' - FASHA SANDHA

Nampaknya kehidupan Fasha Sandha terus hangat dan dilanda pelbagai kontroversi sejak dia bercerai dengan suaminya pada 20 Januari lalu. Terkini, Fasha atau nama sebenarnya, Nur Fasha Sandha Hassan, telah meluahkan perasaannya di laman Instagram bagi menyedarkan 'seseorang' yang didakwanya terlampau taksub dengan kekayaan dan kuasa yang ada.

"Jangan lupa, kaya atau miskin, tetap masuk kubur yang sama, tiada bezanya. Jadi jangan lupa, negara ada undang-undang, tak kira untuk yang kaya mahupun yang miskin.

"Kaya, pangkat darjat sekalipun, kalau salah,tetap salah. Jadi tak perlu cuba menidakkan perkara yang tetap salah daripada hukuman dan undang-undang.

"Sekiranya 'berjaya' menggunakan pangkat dan darjat untuk perkara yang semestinya salah, maka beringatlah, Allah ada, Allah lebih mengetahui dan Allah Maha adil, maka terimalah hukuman yang setimpal daripada Allah yang maha Esa di akhirat kelak.
Renung-renung kan," tulis Fasha seolah memulang paku buah keras.

Untuk info, pada Isnin lalu, Fasha telah membuat laporan di Balai Polis Ampang terhadap bekas suaminya Jejai. Namun dia tidak menjelaskan kenapa laporan tersebut dibuatnya dan hanya menyatakan ia sedang dalam siasatan pihak polis.

Sementara itu, semalam Jejai tiba-tiba tampil menafikan dakwaan Fasha dan menegaskan tindakan undang-undang akan diambil terhadap pihak yang memalukan dirinya. Selain itu, dia juga meminta pihak berkuasa menyiasat sepenuhnya dakwaan yang dia menceroboh rumah pelakon itu.

Foto & info: Fasha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENCABAR ASTRO DIDEDAHKAN MALAM INI?

Menurut sumber, Malam ini satu servis baru syarikat televisyen berbayar akan diketengahkan kepada umum di sebuah hotel di Kuala Lumpur. Kerana jika sebut sahaja tentang televisyen berbayar, pastinya minda kita sudah seperti sinonim dengan Astro lantaran penguasaan mereka selama lebih 10 tahun.

Persoalannya sekarang, mungkinkah monopoli Astro itu bakal dipecahkan oleh syarikat baru ini yang bakal didedahkan malam ini?

Difahamkan, syarikat Nilamas Corp Sdn. Bhd. bakal mendedahkan jenama baru yang mampu memecahkan monopoli stesen televisyen berbayar tetapi juga penyedia perkhidmatan IPTV contohnya Telekom Malaysia dan Maxis yang bakal melancarkan perkhidmatan sama.

Antara kandungan yang ditawarkan nanti ialah pendidikan, hiburan, menerbitkan kandungan sendiri dan membeli hak dari luar negara. Ia bukan sahaja menyemarakkan industri hiburan, malah bakal melenyapkan ego syarikat tunggal televisyen berbayar yang selama ini memekakkan telinga daripada mendengar rungutan pelanggan.

Semuanya gara-gara beberapa syarikat TV berbayar seperti MITV dan Mega TV yang tidak mampu menembusi pasaran negara, Ia secara tidak langsung telah mengukuhkan penguasaan Astro hingga pelanggan tiada pilihan lain meskipun disajikan rancangan tidak bermutu termasuk ulang tayang yang melampau.

Oleh yang demikian, adakah anda bersedia untuk tawaran terkini yang mungkin lebih murah dan menjimatkan itu? Atau anda memang suka dan gemarkan rancangan ulang tayang yang kadangkala terganggu disebabkan hujan di kawasan anda?

Jawapannya... tepuk dada tanya selera, tak gitu?


FITRI AF2 SELAMAT BERGELAR SUAMI

Khabarnya, bekas peserta Akademi Fantasia musim ke-2, Fitri Zainal, 37, telahpun bergelar suami apabila selamat melangsungkan pernikahan dengan gadis pilihannya, Nurul Azman, 30, pagi semalam dengan sekali lafaz.

Majlis pernikahan mereka berlangsung di kediaman keluarga pengantin perempuan manakala acara resepsi pula bakal berlangsung hari ini. Kedua-dua majlis diadakan di Kuantan, Pahang.

Difahamkan, pasangan ini bertunang pada 1 Ogos tahun 2014 selepas saling mengenali sejak hampir empat tahun lalu.

Meskipun namanya tidak segah bekas bintang-bintang Akademi Fantasia (AF) lain yang menghiasi industri hiburan tanah air, namun Fitri mencipta kejayaan tersendiri menerusi bidang fesyen.

Mengharapkan perkahwinan berkenaan akan berkekalan, Fitri mengaku Nadia ialah cinta pertamanya. Wanita terbabit turut berkecimpung dalam bidang fesyen.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Kami berkongsi minat yang sama iaitu dunia fesyen. Ia juga menjadi pencetus kepada hubungan rapat yang terjalin antara kami.

"Cuma, personaliti kami memang berbeza. Namun, ia menjadi melengkapi kami berdua. Dia juga sebenarnya junior saya ketika kami sama-sama menuntut di UiTM, Shah Alam," katanya yang akan berbulan madu di Eropah, seminggu selepas bernikah.

Sementara itu, Fitri mengaku dirinya lebih serasi dengan dunia fesyen berbanding nyanyian.

"Jadi, rasanya baik saja saya fokus kepada bidang yang saya lebih mahir, iaitu fesyen. Sejak setahun lebih, tumpuan saya memang terarah kepada butik fesyen Fitri Zainal di Alam Damai Cheras," ujarnya dipetik sebagai berkata.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SAKIT TULANG BELAKANG, NAIK SKUTER 3 RODA - ZAMANI HARAPKAN BANTUAN 'JOB'

"Alhamdulillah keadaan kesihatan saya masih lagi dalam keadaan baik, saya hanya mengalami masalah tulang belakang. Sepatutnya perlu jalani rawatan setiap dua minggu sekali, namun kosnya agak tinggi.

"Oleh kerana mereka tak tetapkan kekerapan rawatan, saya pilih untuk pergi hanya apabila betul-betul sakit. Sumbangan daripada badan-badan yang terlibat dalam industri seni setakat ni tak ada lagi.

"Saya pula lebih selesa nak kerja sendiri, kalau boleh bagi la bantuan menerusi tawaran kerja... itu lebih baik. Mungkin juga apabila melihat keadaan saya macam ni orang risau nak bagi offer, tapi sebenarnya saya sihat tapi fizikal je nampak macam ni," demikian kata penyanyi Zamani Slam.

Klik untuk gambar besar

Setelah lama menyepi dalam industri hiburan, Zamani dikhabarkan terpaksa menghentikan rawatan penyakit skoliosis atau tulang belakang melengkung kerana berdepan masalah kewangan.

Ujar Zamani, dia memerlukan sekitar RM300 bagi mengikuti satu rawatan kiropraktik bagi mengurangkan masalah berkenaan. Ditanya sama ada dia menerima apa-apa bantuan kewangan daripada badan tertentu, Zamani berkata dia lebih selesa untuk terus berkerja.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN PERTIKAI VIDA BERBUKA PUASA BERASINGAN MEJA DENGAN 'MAID'

Nama usahawan kosmetik, Datuk Seri Vida kembali menjadi bualan selepas memuat naik video di Insta Story memaparkan dirinya bersama anak-anak berbuka puasa bersama-sama, selain juga kelihatan pembantu rumahnya turut berbuka puasa tetapi duduk berasingan meja dengan mereka sekeluarga.

Biarpun hanya ingin berkongsikan detik-detik berbuka puasa bersama peminat, ada juga netizen yang mempertikaikan tindakan Datuk Seri Vida atau mesra dikenali sebagai DSV tidak berbuka sekali dengan pembantu rumahnya.

Melalui perkongsiaan semula Insta Story DSV itu di TikTok, kelihatan netizen tersebut seakan-akan tidak berpuas hati dan mendakwa usahawan tersebut bezakan taraf dengan pembantu rumahnya.

Bagaimanapun, apabila meninjau di ruangan komen, rata-rata netizen menyebelahi DSV dengan mengatakan ia sememangnya perkara normal untuk dilakukan serta merupakan etika sebagai majikan dan pekerja.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - AKIM PERGI UMRAH BERSAMA 'GELFREN'

Waahhh... boleh tahan Akim ni bergurau mengenai 'girlfriend'. Kami fikir Stacy yang ikut Akim ke Tanah Suci Mekah tadi... rupa-rupanya ibu tersayang.

Meskipun gagal melayakkan diri ke peringkat akhir Anugerah Juara Lagu (AJL), namun rezeki manusia siapa tahukan? Menjejakkan kaki ke Tanah Suci sebenarnya satu hadiah lebih besar daripada Allh SWT buat Akim.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LAGI GAMBAR WAJAH COMEL ANAK KEDUA WAWA ZAINAL & AERIL ZAFREL

Pasangan secocok Wawa Zainal dan Aeril Zafrel yang menimang cahaya mata kedua mereka pada 18 Ogos lalu telah berkongsikan beberapa keping gambar cahaya mata mereka di laman sosial media.

Klik gambar untuk size besar

Melalui perkongsian gambar mereka di Instagram, bayi comel yang diberi nama Hayla Maghfiratul Adzkiyaa oleh pasangan itu juga turut menjadi perhatian peminat yang rata-ratanya yang geram dengan kecomelannya. Siapa yang tidak geram dengan bayi comel, bukan?

Semoga kelahiran cahaya mata baru ini juga harapnya bakal membuatkan rezeki pasangan ini semakin melimpah di samping dipermudahkan segala urusan.

Jom kita tengok wajah si comel ini!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TAK KISAH TERSINGKIR... SAYA MEMANG SELALU 'OVER' DALAM PERSEMBAHAN..." - WANN

"Apabila diumumkan diri berada di kedudukan paling bawah, saya tak berasa sedih pun malah tunggu nak pulang sahaja. Sebab sebenarnya saya tak kisah sangat tersingkir sebab memang bukan nak bertanding tapi saya lebih kepada mahu membuat persembahan di pentas saja.

"Saya tak nak fikir rasa sedih jika tersingkir sebab ini adalah pertandingan dan setiap tugasan yang diberikan, saya cuba buat yang terbaik," demikianlah kata penyanyi Wann yang memberitahu dia enggan meletakkan dirinya dalam keadaan tertekan namun hanya ingin menikmati saat-saat berada dalam Gegar Vaganza musim keenam (GV6).

Menurut Wann atau nama penuhnya Wan Rashidah Meor Abdul Rashid, 49, fokus utamanya menyertai GV6 hanya untuk melakukan persembahan di atas pentas. Wann antara sembilan peserta yang masih berada dalam GV6 dan meneruskan perjuangan untuk minggu kelapan pada Ahad.

Klik untuk gambar besar

GV6 membuat kejutan apabila melanjutkan dari hanya lapan minggu ke 11 minggu dan biarpun Wann berada di kedudukan paling bawah namun terselamat daripada tersingkir pada minggu ketujuh.

Dalam pada itu, penyanyi lagu 'Bassanova' ini mengakui dirinya sentiasa 'over' dalam setiap persembahan yang dilakukan: Saya dah menyanyi berzaman pun dan kalau saya masih baru dalam bidang ini, mungkin saya boleh ubah cara nyanyian saya.

"Sejujurnya, saya memang selalu 'over' dalam setiap persembahan. Saya tak nak kurangkan sebab saya memang akan menyanyi ikut cara saya sendiri. Saya buat apa yang saya rasa dan saya tak tahu apa yang dimaksudkan terlebih over. Apa saja tugasan yang diberikan, saya tetap akan cuba buat yang terbaik," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH HUJUNG TAHUN INI – YUS JAMBU PILIH MODEL

Tuah ayam Nampak di kaki, tuah manusia tak siapa yang tahu. Demikianlah halnya dengan Yus Jambu, 38, yang awalnya tiada siapa yang memandang apabila hidup serba kekurangan.

Namun nasib Yus atau lebih mesra dengan panggilan Pak Yus akhirnya berubah apabila dia menyertai Raja Lawak. Populariti Yus yang awalnya sedikit sejuk kemudian menjadi hangat di Astro apabila dia sering mendapat jemputan dan sekaligus menyertai Maharaja Lawak Mega.

Namun bukan kisah lama yang kami ingin ketengahkan, tetapi kisah pelawak popular itu yang bakal berkahwin dengan seorang model sambilan pada hujung tahun ini.

"Persiapan tu dah buat dah sedikit demi sedikit, namun saya memilih tarikh pada hujung tahun kerana masing-masing sibuk dengan pekerjaan dan memerlukan masa untuk membuat persiapan.

"Dia merupakan model sambilan dan juga bekerja sebagai setiausaha ahli korporat … Kalau ikutkan hati memang saya nak beritahu siapa bakal isteri saya.

"Namun demi menghormati permintaannya, saya rahsiakan dulu," ujar Yus ketika ditemui media di program Jelajah Komedi Sinar bersama Kawan Paratha baru-baru ini.

Untuk makluman, Yus berkenalan dengan model tersebut melalui Facebook dan sewaktu pertama kali mereka bertemu, hatinya terus tertambat.

"Saya kenal dia pun menerusi Facebook… Waktu tu dia masih belum kenal saya dan tidak tahu saya ini siapa.

"Selepas seminggu berkenalan barulah dia dapat tahu saya ni seorang artis.

"Alhamdulillah, sekarang tempoh perkenalan kami dah masuk setahun lebih, apa yang saya suka mengenai dia adalah dia faham kerjaya dan kesibukan saya.

"Selain itu dia pandai buat sambal belacan dan itu merupakan makanan kegemaran saya," ujarnya berseloroh.

"Saya sememangnya berasa teruja untuk berkahwin namun saya serahkan segalanya kepada takdir. Bukan apa, benda ini berkaitan dengan jodoh… Kita ikut alur yang ditentukan, dan semuanya ditangan Tuhan.

"Memandangkan saya pernah kecewa dengan episod pertunangan sebelum ini, jadi untuk kali ini saya tidak mahu bertunang sebaliknya terus berkahwin.

"Bergaduh itu biasa, lagi-lagi dekat nak kahwin ni tapi bukanlah bergaduh besar… Saya rasa dia adalah pilihan yang tepat untuk saya," katanya yang merancang untuk membuat majlis resepsi bertemakan ala kampung.

"Mengenai majlis kahwin pula, saya nak buat biasa-biasa saja ikut apa yang kita mampu… Walaupun masih belum ada tarikh lagi, saya sudah merancang untuk buat majlis kahwin bertemakan ala kampung bagi pihak saya di Perlis nanti.

"Saya nak buat tema ala-ala kampung sebab saya suka…Tak payah pakai buffet, makan berhidang lebih seronok.

"Panggil orang-orang kampung datang masak dan kawan-kawan sama-sama bergotong-royong, saya rasa ianya lebih meriah dan boleh mengeratkan silaturrahim.

"Manakala bagi resepsi pihak perempuan, masih lagi dalam perancangan dan saya serahkan pada dia untuk buat keputusan," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ELISYA SANDHA SELAMAT BERTUNANG DENGAN ANAK SHEILA RUSLY, UZAIR HAQIMY

"Ya betul Elisya sudah bertunang dengan Uzair. Majlis pertunangan mereka juga berjalan dengan lancar pada petang tadi (Ahad). Alhamdulillah... Insya-Allah mereka akan nikah tidak lama lagi," demikianlah kata penerbit dan pelakon, Sheila Rusly yang mengesahkan anak sulungnya, Uzair Haqimy, 25, telah selamat mengikat tali pertunangan dengan Elisya Sandha, 21.

Majlis pertunangan pasangan ini diadakan secara sederhana dan tertutup petang Ahad di kediaman kakak Elisya yang juga pelakon terkenal iaitu Fasha Sandha, dengan kehadiran kira-kira 15 tetamu.

Sheila ketika dihubungi meluahkan rasa syukur segala perancangan berjalan dengan lancar dan pasangan itu bakal dinikahkan dalam masa terdekat. Sheila turut mengakui rasa gembira dengan ikatan pertunangan melibatkan pasangan sama cantik sama padan itu.

"Mereka sudah lama berkawan sejak Elisya tamat belajar lagi. Cuma, hubungan tidaklah begitu serius seperti hari ini. Sebagai ibu, sudah tentu saya gembira dengan keputusan ini. Mereka berasakan sudah bersedia melangkah ke fasa seterusnya. Majlis merisik, hantar tanda dan bertunang diadakan petang tadi. Mengikut perjanjian, mereka akan disatukan awal tahun depan," katanya.

Klik untuk gambar besar

Sheila juga menjelaskan, keputusan melangsungkan majlis pertunangan sudah dirancang awal. Berkongsi pilihan hati anaknya itu, Sheila menyakini bintang drama 'Misteri Mona' itu mampu membahagiakan anak lelakinya itu.

"Apabila Uzair atau Haq dan Elisya sudah bersedia, pihak lelaki kenalah mulakan langkah. Perancangan bertunang pada Januari sudah diputuskan lebih awal. Ini kerana kami kena fokus untuk menyambung kerja penggambaran yang tertangguh selepas ini. Apabila bertunang, ia akan memudahkan lagi urusan kami membuat persediaan seperti mencari lokasi dan persiapan lain.

"Dia sangat memahami Haq, manakala Haq pula pernah berkata yang jika ingin berkahwin, bakal isterinya mestilah Elisya. Pada awalnya, saya sangka ia hanyalah perbualan biasa. Namun, saya anggap ia adalah perkara yang serius apabila Haq sebut perkara ini berulang kali. Mereka saling melengkapi dan saling memahami antara satu sama lain," ujarnya.

Pada majlis itu, selain sebentuk cincin tanda, pihak lelaki turut menyerahkan tiga dulang hantaran berbalas lima. Hari bahagia Haq dan Elisya turut dikongsi Sheila, suaminya, Azman Yahya atau Jinggo dan ibu Elisya, Hatijah Teh Man di akaun media sosial masing-masing.

Melihat pada ruangan komen di perkongsian tersebut, ia telah dihujani dengan ucapan tahniah daripada peminat yang teruja melihat mereka akan menerima kehadiran menantu sulung dalam keluarga tidak lama lagi.

Sebelum ini, Elisya pernah dikatakan menjalinkan hubungan cinta dengan Uzair namun dia menafikan dakwaan tersebut dan mengatakan mereka hanya sekadar kawan baik sahaja.

Sekitar 2018, hubungan pelakon drama Misteri Mona itu dengan Uzair dikhabarkan sudah berakhir namun sejak tahun lalu, mereka dilihat kembali menjalinkan hubungan rapat.

www.myartis.com / Sumber & foto: mStar, Berita Harian, Instagram Elisya Sandha, Uzair Haqimy, Sheila Rusly, Jinggo & Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH 'SUAMI' SYELLA KAMARUDDIN

Setelah puas berteka-teki apabila segelintir blogger enggan mendedahkan wajah suami Syella Kamaruddin atas 'permintaan' artis itu sendiri, akhirnya seorang insan telah menghantar sekeping gambarnya melalui email.

Meskipun identiti suami Syella yang bertaraf jutawan itu masih belum dikenal pasti, namun ia sudah memadai bagi kami yang hanya makan roti canai 'banjir'.

Istimewa untuk pelawat myartis... jom kita tatap wajah yang menimbulkan kontroversi ini apabila Syella terpaksa bersanding seorang diri. Pada Syella, maaf... sebab kami tiada apa-apa perjanjian dengan anda! Bak kata Amir Raja Lawak, "I'm sorry..!!"

Siapakah gerangannya..??
Jawapannya selepas anda klik link di bawah..

Hrmmm... boleh tahan handsome!

Klik untuk imej besar...

Gambar sebenar...


ULANG TAHUN KE-54 - SUAMI HADIAKAN IBU NEELOFA BMW

"Alhamdulillah syukur... kasih sayang dari zat kekuasaanmu ya Allah terpancar seluruh ke jiwa-jiwa yang berdamping denganku. Ini adalah rahsia kekuasaan dalam gengamanmu yang tidak pernah terfikir di fikiran makhluk. Alhamdullilah ya Allah, mashaAllah hari ini (Ahad) menerima kejutan daripada suamiku tercinta.

"Yang terharu bukan kejutan atau hadiah tapi usahanya yang membuatku cukup-cukup terharu. Love you sayang. Kaulah sinar hidupku dan kebahagiaanku," demikianlah kata ibu kepada selebriti terkenal Neelofa iaitu Datin Noor Kartini yang menerima sebuah kereta mewah BMW daripada suaminya, Datuk Abdul Halim Khan Lall Khan sempena ulang tahun ke-54 pada 8 Julai lalu.

Noor Kartini atau nama penuhnya Noor Kartini Noor Mohamed meluahkan rasa syukur dan terharu bukan disebabkan hadiah berkenaan sebaliknya usaha suami merancang kejutan istimewa tersebut. Usahawan terkenal itu juga memuat naik foto hadiah kereta mewah jenis BMW itu di laman Instagram miliknya.

Klik untuk gambar besar

Ruang komen di perkongsian tersebut turut dipenuhi dengan kata-kata ucapan hari lahir dan doa buat Noor Kartini dan suaminya. Dalam pada itu, Noor Kartini juga mendoakan agar Allah sentiasa melindungi dan memberkati rezeki suaminya serta dikurniakan kesihatan yang baik.

"Semoga Allah merahmati, sentiasa menyayangi serta melindungmu dan memberkati rezekimu sayang dengan kesihatan yang afiyah... amin. Love you sayang," ujarnya.

www.myartis.com / Sumber & foto: mStar & Instagram Noor Kartini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KOMEN MENARIK SYAMSUL YUSOF TENTANG HUDUD

Selepas berjaya mengarahkan filem bertaraf box office iaitu KL Gangter dan KL Gangter 2, Syamsul Yusof dilihat makin islamik kebelakangan ini. Mungkinkah dia sudah berubah?

Malah komennya mengenai hukum Hudud dalam Twitter miliknya agak sedikit pedas bagi segelintir pihak yang kurang memahami inti patinya. Namun bagi yang mengerti, pastinya mereka akan tabik pada Syamsul kerana dia tidak hipokrit dalam komennya itu.

Klik untuk baca...


8 GAMBAR - NOSTALGIA DIANA DANIELLE

Gambar nostalgia Diana Danielle yang baru sahaja mendirikan rumah tangga bersama jejaka bertuah Farid Kamil. Nampaknya, Diana bukan sahaja comel setelah dewasa, malah comel juga sejak zaman kanak-kanak lagi.

Jom tengok...

Klik untuk imej besar...

KLIK UNTUK LIHAT NOSTALGIA FARID KAMIL


SAYA MASIH SAYANGKAN FARHAN - ABBY ABADI

Meskipun diceraikan menerusi SMS, namun Abby Abadi mengakui masih sayangkan suaminya, Muhammad Noor Farhan Che Bakar. Menurut pelakon, penyanyi dan kini pendakwah itu... dia tidak pernah membayangkan akan berlaku perceraian dalam perkahwinan mereka.

"Saya akui masih sayangkan dia dan langsung tidak pernah membayangkan perceraian akan berlaku kerana salah faham yang timbul tidak sepatutnya berakhir dengan perceraian.

"Bagaimanapun buat masa ini saya tidak nampak jalan untuk kami berbaik semula kerana saya sudah berusaha sehabis baik untuk memperbetulkan keadaan tetapi apalah daya saya kalau itu ketentuan dan takdir saya," ujarnya dipetik sebagai berkata.

Bagaimanapun, Abby menolak dakwaan keretakan rumah tangganya itu kerana kehadiran orang ketiga. Malah dia juga menyangkal cakap-cakap bahawa tekanan daripada masyarakat sekeliling juga antara penyebab masalah itu.

"Bukan kerana orang ketiga dan jika komen orang mengenai saya di laman sosial juga tidak pernah menjadi penyebab kepada kejadian ini dan saya tidak salahkan sesiapa kerana kami berdua ada melakukan kesilapan," jelasnya yang turut mengakui jarak usia 13 tahun di antara mereka mungkin menjadi penyebab.

"Dia (Farhan) terlalu muda untuk memahami pelbagai perkara mengenai alam rumah tangga. Namun saya tidak pernah menyesali perkahwinan kami biarpun hanya mampu bertahan selama 10 bulan.

"Pada saya dia terlalu muda untuk meletakkan dirinya sebagai suami dan kami juga baru kenal mengenali selepas berkahwin. Mungkin ada beberapa perkara yang dia tidak dapat faham.

"Saya tidak salahkan dia kerana ketika saya berusia seperti dia pun banyak perkara yang saya tidak faham dan masih belajar mengenai kehidupan.

"Apa-apa pun saya tidak pernah menyesal berkahwin dengannya malah bersyukur dia dipinjamkan kepada saya biarpun singkat," katanya.

Untuk info, Hakim Mahkamah Rendah Syariah Gombak Timur, Shaiful Azli Jamaludin pada semalam menangguhkan kes permohonan pengesahan lafaz cerai yang difailkan Abby terhadap Muhammad Noor Farhan, 24, kepada 11 Jun ni selepas terdapat satu lagi lafaz cerai yang belum difailkan dan disahkan oleh mahkamah.

Lafaz cerai kali pertama dibuat oleh Muhammad Noor Farhan pada Januari lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


HAFIDZ ROSHDI FAILKAN PERMOHONAN HADANAH, HAK PENJAGAAN PENUH & INTERIM DUA ANAK

Di Mahkamah Tinggi Syariah Shah Alam, Pelakon Hafidz Roshdi telah memfailkan permohonan hadanah iaitu hak penjagaan penuh dan interim dua anaknya, Humairah dan Umar.

Memetik laporan Sinar Harian, peguam syarie yang mewakili Hafidz iaitu Ummi Kartini berkata, tuntutan hadanah penuh difailkan pada 18 April sementara interim pada Jumaat lalu.

"Hafidz memohon agar diberikan hak lawatan yang tetap memandangkan setakat ini berlaku kesulitan untuk Hafidz berjumpa atau berkomunikasi dengan anak-anak.

Klik untuk gambar besar

"Sesalinan dokumen mengenai permohonan tersebut akan diserahkan kepada pihak defendan atau peguam syarienya dalam masa terdekat," kata peguam.

Sebelum ini, Hafidz meluahkan rasa sedih apabila tidak berpeluang meraikan Hari Raya bersama dua anaknya itu.

Pada 9 Mei lalu, Mahkamah Rendah Syariah Shah Alam menetapkan 20 Jun ini bagi perbicaraan pengesahan lafaz cerai Hafidz dan isterinya, Nurul Shuhada Mat Shukri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH KELUARGA KERAP DINAIKI AIR - STACY LUAH RASA BIMBANG

"Setiap kali hujan lebat dan dalam tempoh lama memang air akan masuk ke rumah. Kejadian berlaku kira-kira jam 2.45 pagi. Mujur ada ibu bapa, abang dan anak saudara. Syukur juga ada yang tersedar jadi mereka cepat-cepat alihkan barang.

"Tapi, setiap kali air masuk memang banyak barang rosak," demikian kata penyanyi Stacy yang meluahkan rasa bimbang apabila rumah keluarganya di Kampung Tuavon, Penampang, Sabah, dinaiki air selepas hujan lebat kira-kira jam 2.45 pagi, hari ini.

Stacy berkata, itu kali kedua rumah yang didiami ibu bapa dan adik-beradiknya dinaiki air dalam tahun ini. Menurut Stacy, buat masa sekarang keluarganya masih menunggu hujan reda dan air surut.

Klik untuk gambar besar

"Saya difahamkan masih penuh air dalam rumah tapi hujan sudah berhenti. Jadi, kena tunggu air surut dulu dan barulah boleh bersihkan. Setiap kali jadi perkara sama, saya di sini risau.

Tapi, kalau tanya mereka di sana, semua cakap okay saja. Mungkin sebab sudah biasa," jelas Stacy yang turut memberitahu keadaan rumah jiran dan keluarga lain di kampungnya juga menerima nasib yang sama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZOEY PEKAKKAN TELINGA BILA DITUDUH SYOK SENDIRI BELI KERETA GUNA SYARIKAT

"Kenyataan yang keluar dalam media sebelum ini mengatakan kereta itu dihadiahkan oleh staf saya adalah tidak betul. Sebaliknya, kereta itu dihadiahkan oleh Ahli Lembaga Pengarah Mika Series kepada saya.

"Saya tahu ada netizen yang mengecam saya di atas pembelian kereta ini, ada yang kata saya syok sendiri. Padahal memang saya tidak tahu kejutan yang mahu diberikan mereka kepada saya.

"Bagi saya tiada masalah pun kalau netizen nak menghentam saya sebab sebagai selebriti apa sahaja yang kita buat ada yang suka dan pasti juga ada yang tak suka kita.

"Saya jadikan cacian mereka itu sebagai pembakar semangat untuk saya lebih berjaya dalam bidang perniagaan. Saya cuma pekakkan telinga sahaja bila dicaci atau dimaki," demikian kata pelakon Zoey Rahman.

Klik untuk gambar besar

Zoey yang menginjak usia 36 tahun pada 3 Januari lalu itu tidak menyangka dia akan menerima hadiah istimewa berupa sebuah kenderaan pelbagai guna jenis Toyota Vellfire bernilai lebih RM300,000 daripada syarikat yang diusahakannya, Mika Series.

Namun begitu, niat Zoey atau nama sebenarnya, Mohd Hairey Abd Rahman berkongsikan berita gembira itu telah disalah anggap segelintir netizen yang menyifatkan Zoey yang juga usahawan produk set kecantikan kosmetik itu sebagai syok sendiri.

Menurut netizen, Zoey tidak sepatutnya berasa teruja dengan hadiah tersebut kerana ia dibeli dengan menggunakan wang syarikat yang diusahanya sendiri.

Enggan mengambil pusing apa yang diperkatakan masyarakat luar, Zoey hanya mahu menghargai pemberian yang dihadiahkan oleh ahli lembaga pengarah Mika Series kepada dirinya.

Mula melibatkan diri dalam bidang perniagaan kosmetik sejak tiga tahun lalu, Zoey juga bersyukur apabila bisnesnya kini semakin berkembang maju dan akan menggunakan kenderaan yang diterimanya demi memperluaskan produk jualannya.

"Setakat ini, syarikat saya sudah mempunyai seramai 10 orang pekerja dan kereta yang saya dapat ini pun akan digunakan untuk tujuan kerja juga.

"Mulanya ingat nak trade in kereta lama saya, Kia Sportage tapi sayanglah pula sebab tinggal tiga tahun sahaja lagi nak habis bayar," ujarnya.

www.myartis.com / Sumber & foto: mStar & Instagram Zoey Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA RASA LEBIH 'FREE' SEKARANG" - NEELOFA GEMBIRA BERNIQAB, DAPAT ELAK FITNAH

Pada 15 Oktober lalu, pelakon dan pengacara Noor Neelofa mengumumkan yang dirinya kini telah berniqab. Sejak pengumuman tersebut, kisah penampilan baharu Neeofa yang juga bergelar usahawan itu tidak pernah surut daripada menjadi perhatian bukan sahaja media namun dalam kalangan masyarakat.

Kini setelah lebih satu minggu khalayak melihat selebriti berusia 31 tahun itu berniqab, Neelofa akhirnya terbuka berkongsi kisah di sebalik keputusannya untuk menutup wajah jelitanya itu daripada pandangan masyarakat.

Neelofa mengakui lebih gembira selepas membuat keputusan untuk memakai niqab. Neelofa berkata, dia selesa berhadapan dengan orang ramai dengan imej terbaharunya itu.

"Di Malaysia, hanya minoriti yang memakai niqab, jadi untuk berada di kalangan yang tidak memakai adalah cabaran yang besar. Tetapi, Alhamdulillah, saya sukakannya. Saya lebih gembira apabila bangun pagi dan memakainya. Saya masih ingat pada hari kedua saya memakai niqab, saya pergi ke kelas dan ustazah bertanya apa yang dirasa? Saya rasa lebih 'free' sekarang.

Klik untuk gambar besar

"Orang berpendapat memakai niqab seperti dipenjarakan sebab perlu menutup semuanya, tetapi sebaliknya saya rasa lebih 'free' untuk buat banyak benda, berhadapan dengan orang awam bukan muhrim dan mengadakan sesi live dalam laman sosial. Saya rasa kurang bersalah," katanya.

Neelofa berkongsi luahannya apabila ditanya pengacara dan pelakon Uyaina Arshad dalam siaran langsung menerusi laman Instagram (IG) Naelofar yang turut mempromosikan rekaan terbaru tudungnya, sekitar jam 4 petang semalam. Sebelum itu, Neelofa turut menerangkan mengapa tidak berkongsi keputusannya untuk berniqab.

"Saya tak bersedia berkongsi kerana saya tak mahu orang ramai salah tafsir atau fikir bukan-bukan. Ia adalah keputusan peribadi yang saya buat. Tiada siapa tahu, hanya diri saya sahaja. Apa yang membawa kepada keputusan tekad ini selepas memperoleh ilmu dicari dan pemahaman diperoleh daripada semua kelas yang saya sertai.

"Saya sudah faham dan tahu, tetapi patutkah saya tidak menghiraukan perkara ini atau amalkan? Jadi, saya ikhlas untuk mengamalkannya. Alhamdulillah, pakai niqab lebih mudah untuk dibiasakan," tuturnya.

Pengacara Next To Neelofa itu berkata, pemakaian niqab ekoran izin Allah. Tanpa izin-Nya, mungkin dirinya tidak cukup kuat untuk membuat keputusan berkenaan.

"Ia bukanlah daripada saya, tetapi ia dengan izin Allah. Ia juga bukan daripada kudrat atau kuasa saya. Tanpa izin Allah saya takkan pakai. Allah boleh tarik balik semua ini pada bila-bila masa sahaja.

"Disebabkan itu, saya berdoa agar niat saya lurus dan terang. Ia bukan sesuatu yang mudah. Saya bersyukur, saya ada pilihan untuk memakai atau sebaliknya di Malaysia. Ini kerana sesetengah negara tidak membenarkan wanita memakai niqab," ujarnya.

Neelofa mengakui, pemakaian niqab secara perlahan-lahan membentuk dirinya menjadi lebih baik. Neelofa juga mengaku dengan berniqab, ia dapat mengelak fitnah.

"Dalam situasi saya, perlu saya pakai bagi mengelakkan tabarruj, fitnah dan beberapa perkara lagi. Saya berharap ia boleh membentuk percakapan, akhlak dan cara saya melihat sesuatu. Tak bermakna saya memakai niqab kerana sudah cukup bagus, tetapi apabila saya pakai secara perlahan-lahan membuatkan saya menjadi insan lebih baik," katanya.

Jelas Neelofa lagi, beliau membulatkan hatinya untuk berniqab setelah memahami dengan jelas segala ilmu agama yang diperolehi dalam setiap kelas yang dihadirinya selama ini.

"Saya sudah faham dan tahu. Saya tidak mahu mengabaikannya. Saya ikhlas untuk mengamalkannya," kata Neelofa yang turut mengakui jika menjadikan ia sebuah kebiasaan, lebih mudah untuk mantap memakai niqab.

Meski demikian, kata Neelofa segala yang dilakukannya hari ini adalah atas izin Allah. Katanya, Allah boleh menarik apa (berniqab) yang dilakukannya sekarang jika diinginkan.

www.myartis.com / Sumber & foto: Berita Harian, Astro Gempak, Instagram Noor Neelofa & @kasihneelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELUK ISLAM - STACY BERI PENJELASAN HARI INI

Desas desus yang mendakwa penyanyi kelahiran Akademi Fantasia iaitu Stacy telah memeluk agama Islam akan terjawab petang ini. Ini kerana, satu sidang media akan diadakan oleh Stacy bagi menjelaskan perkara tersebut.

Ketua Bahagian Muzik & Bakat Astro, Prakash Swami Nathan, berkata, sidang media itu dijadual diadakan di ibu pejabat ASTRO, Bukit Jalil. Tambahnya, penyanyi lagu I'm Not For Sale itu sendiri yang meminta agar sidang media berkenaan diadakan hari ini.

Objektif sidang media tersebut diadakan adalah bagi membolehkan artis berkenaan memberikan penjelasan berhubung dakwaan yang dia kini sudah pun memeluk agama Islam.

Gambar yang menjadi viral semalam - Klik untuk size besar

"Betul atau tidak cerita yang bertebaran di laman sosial itu, kita sama-sama tunggu jawapannya esok. Biarlah empunya diri yang memperjelaskan segala-galanya.

"Kami sebagai pihak pengurusan sekadar memenuhi permintaan Stacy untuk mengadakan sidang media mengejut," ujarnya lagi.

Untuk info, semalam sekeping gambar yang memaparkan Stacy bertudung hitam yang didakwa dirakam di Ibu Pejabat Agama Islam Johor telah tersebar luas. Selain penyanyi tersebut, turut hadir dikatakan ibu bapa Akim serta ibu penyanyi itu.

Bagi anda yang masih berteka teki, sama-sama lah kita nantikan penjelasan Stacy itu nanti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PENGARAH 'DEMI' TERIMA RIBUAN MESEJ KECAMAN, DITUDUH PUNCA PELAKON & KRU POSITIF COVID-19

"Selepas saya dan beberapa pelakon serta kru disahkan positif Covid-19, saya menerima ribuan mesej di media sosial... setiap hari orang mendoakan saya mati.
"Saya terima pelbagai mesej kecaman, saya tunjuk mesej itu dekat pesakit sebelah... mereka hentam saya macam mereka malaikat, tak jaga hati orang lain. Saya hanya mampu istigfar sendiri dan senyum sajalah!

"Yang menyalahkan saya mungkin mereka ini tak faham situasi dalam sesebuah produksi. Sejujurnya saya tak sedih atau kecil hati pun! Kami semuanya positif sahaja dan anggap apa berlaku pasti ada hikmahnya," demikianlah kata pengarah Rahila Ali.

Rahila yang disahkan positif Covid-19 dan menerima rawatan di hospital pada awal April lalu itu mendedahkan dia menerima pelbagai mesej kecaman daripada netizen di laman sosial.

Klik untuk gambar besar

Menurut Rahila, ada yang menuduhnya sengaja mengabaikan soal keselamatan pelakon dan kru produksi kerana mengadakan penggambaran di luar negara ketika seluruh dunia sedang berdepan peningkatan kes wabak berkenaan.

Pada 7 April lalu, Rahila dan empat kru produksi drama 'Demi' yang menjalani penggambaran drama 'Demi' di Inverness, Scotland disahkan positif Covid-19.

Turut positif penyakit itu ialah tiga pelakon drama tersebut iaitu Puteri Aishah, Ashraf Muslim dan pelakon kanak-kanak, Puteri Rayyana Rayqa.

Sementara itu, Rahila mengakui kondisi tubuhnya berbeza selepas dijangkiti virus tersebut, dia mudah berasa letih dan masalah rabun yang semakin teruk.

"Alhamdulillah sekarang dah sembuh sepenuhnya cuma saya dapat rasa tahap kecergasan saya sudah berubah, saya cepat rasa letih dan tidak seaktif dulu. Masalah rabun pun semakin teruk, dulu pakai cermin kalau membaca sahaja tapi sekarang memang perlu pakai sentiasa.

"Saya akui trauma, nak keluar rumah pun takut! Malah, dekat set penggambaran pun saya paksa semua team produksi jaga jarak dan cuci tangan sentiasa!" ujarnya.

www.myartis.com / Sumber & foto: mStar, Instagram Ashraf Muslim & Puteri Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLI ZAINAL BERANSUR PULIH: "ALHAMDULILLAH... TERIMA KASIH ATAS DOANYA SEMUA"

"Alhamdulilah beransur pulih dan nampak progress. Sabar yer semua, Alhamdulilah saya sangat ok. Terima kasih atas doanya semua," demikian tulis penyanyi Fazli Zainal yang berkongsi perkembangan tahap kesihatan terkini dirinya dimana dia semakin beransur pulih dan bertambah baik, selepas bertarung dengan jangkitan wabak Covid-19.

Fazli atau nama sebenarnya Fadzli Zainal memaklumkan perkara tersebut menerusi satu hantaran di akaun Instagram miliknya. Dalam pada itu, penyanyi yang sinonim dengan lagu berjudul 'Harapan' ini menitipkan ucapan terima kasih kepada semua yang sentiasa mendoakan buat dirinya.

Sebelum ini, Fazli telah sah dijangkiti wabak Covid-19 beberapa minggu yang lalu dan dikejarkan ke Hospital Ampang, Kuala Lumpur selepas paras oksigen dalam tubuh badannya menurun ke 75 peratus. Selepas itu, Fazli dimasukkan ke Unitr Rawatan Rapi (ICU) bagi meningkatkan kembali paras oksigen dalam tubuh badannya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TASHA DISURUH DOKTOR BANYAKKAN POSISI SUJUD, BAYI MASIH KEADAAN SONSANG

Penyanyi Tasha Manshahar menerusi laman Instagram miliknya telah berkongsi perkembangan terkini kandungannya selepas membuat pemeriksaan bulanan bersama pihak doktor. Dalam hantaran tersebut, Tasha meluahkan rasa amat bersyukur kerana kandungannya itu dilaporkan berada dalam keadaan sihat sejahtera.

Tasha atau nama sebenarnya Nur Nadia Natasha Manshahar berkata, saiz bayi kedua ini difahamkan agak sedikit kecil jika hendak dibandingkan ketika dia mengandungkan anak sulungnya.

Bagaimanapun, Tasha memaklumkan dia perlu perbanyakkan melakukan aktiviti regangan memandangkan kedudukan bayi di dalam kandungannya masih berada dalam keadaan sonsang.

"Alhamdulillah settle monthly checkup. Alhamdulillah kalini saiz baby tak sebesar masa scan Muammar dulu. Air ketuban pun normal (dulu terlebih. berenang2 kawan dkt dalam perut). Gula pun okay. HB pun cantik. Syukur Alhamdulillah.

Klik untuk gambar besar

"Cuma tu lah, baby breech lagi  Doktor kata jumpa lg 3 minggu. Hopefully by that time baby dah pusing. Doktor kata banyakkan buat position sujud tu and doa. Siapa ada tips pusingkan baby yang breech (songsang) lagi please share tauuu," katanya.

Khabar perkembangan tersebut dikongsikan oleh isteri kepada penyanyi dan bekas penyampai radio, Raqib Majid menerusi hantaran yang dimuat naik di Instagramnya.

Meninjau di ruangan komen, rata-rata tumpang gembira selain berharap agar penyanyi itu serta anak dalam kandungan sentiasa berada dalam keadaan baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH PELUK ISLAM - STACY HARAP PEMINAT DAPAT MENERIMA KEPUTUSANNYA

Akhirnya teka-teki mengenai Stacy memeluk agama Islam terjawab sudah apabila Stacy mengesahkan berita tersebut menerusi satu sidang media khas yang diadakan di Pusat Penyiaran Astro, Bukit Jalil hari ini.

Stacy yang memilih nama Ummu Shaikhah Stacy Binti Anam sebagai nama Islamnya telah melafazkan dua kalimah syahadah pada 24 Ogos 2015 (semalam) kira-kira jam 10 pagi di Jabatan Agama Islam Johor ditemani oleh  ibu bapanya serta ibu bapa Akim.

Menurut Stacy, keputusan beliau untuk menjadi seorang muslim juga bukanlah satu paksaan dah ia juga mendapat restu daripada kedua ibu bapa beliau.

Klik gambar untuk size besar

"Ya saya sudah memeluk agama Islam. Saya peluk agama ini bukan kerana sesiapa atau perihal cinta mengaitkan dengan Akim," ujar Stacy dipetik sebagai berkata.

Pada masa yang sama, Stacy juga meminta agar peminat di luar sana dapat menerima keputusan beliau dengan hati yang terbuka dan mendoakan beliau.

Tahniah kami ucapkan dan selamat datang saudara baru.

VIDEO 1

ATAU KLIK DISINI

VIDEO 2

ATAU KLIK DISINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BILA KAMI JALIN HUBUNGAN SERIUS, BARU KONGSI" - JOHAN AS'ARI

"Dia bukanlah dari kalangan industri seni kita. Dia merupakan seorang usahawan ternakan lembu di utara tanah air dan saya tidak malu untuk berkongsi," kata pelakon Johan As'ari yang kini sedang berkawan dengan seorang wanita.

Johan atau nama penuhnya Johan Ariff As'ari berkata, dia tidak menginginkan pengalaman lalu berulang kembali  dan lebih berhati-hati untuk berkongsi dengan semua pihak mengenai hubungan percintaannya.

"Pengalaman lalu membuatkan saya lebih berhati-hati apabila bercakap mengenai soal hati dan perasaan secara terbuka. Saya tidak mahu pisang berbuah dua kali.

"Tunggulah, apabila kami sudah pasti menjalin hubungan yang serius, barulah saya akan berkongsi perkara itu," tuturnya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAJDI UNIC MENYESAL, BAYINYA USIA DUA MINGGU JATUH DARI MEJA

"Lepas tukarkan baju baby, saya biar atas meja... sepatutnya letak atas katil dulu. Isteri mandi waktu tu. Saya naik atas sekejap untuk tukar baju. Sekejap je dalam seminit atau dua minit... ketika nak sarung baju tiba-tiba dengar baby menangis, rupa-rupanya dah jatuh.

"Saya orang terakhir yang pegang, kesilapan datang daripada saya. Lepas kejadian saya dan isteri hanya mampu berdoa dan menangis... masing-masing salahkan diri," kata bekas anggota kumpulan nasyid UNIC, Wan Najdi Wan Mohd Noh yang berkongsi cerita dimana akibat sikap alpa, dia dan isteri berdepan detik cemas apabila bayi mereka berusia dua minggu jatuh dari ketinggian satu meter.

Hanya mampu menyalahkan diri sendiri, Najdi, 30, berkata dalam masa hanya kira-kira dua minit, anak keempatnya iaitu Wan Mishary yang ditinggalkan di atas meja makan di tingkat bawah bersendirian jatuh ke lantai. Susulan kejadian, Najdi segera membawa bayinya itu ke Hospital Kajang bagi mendapatkan rawatan.

"Malam selasa doktor pakar buat ultrasound untuk periksa kalau ada pendarahan dalam kepala, Alhamdulillah tiada... tapi kena monitor 24 jam. Setakat sekarang ni okey, tapi apabila baby bangun tidur dia akan terkejut sikit. Ada kesan bengkak di kepala bahagian kiri," jelasnya sambil memaklumkan anaknya itu sudah dibenarkan pulang ke rumah.

Klik untuk gambar besar

Tambah Najdi, insiden pada pagi sebelum solat sunat Hari Raya Aidiladha Selasa lalu itu cukup menginsafkan bagi dia dan isteri, Dr Norazreen Rahim. Menceritakan punca kejadian malang itu, Najdi berkata ia berlaku selepas anak keduanya menarik kain lampin yang digunakan untuk membalut bayi.

"Saya bukan nak salahkan sesiapa, cuma saya kesal benda ni jadi. Rupa-rupanya anak saya nombor yang nombor dua tu tarik napkin dia... napkin dia tu saya guna balut baby. Anak saya ni ada autisme sikit dan memang tak boleh nak salahkan dia, jadi salah diri sendiri," ujarnya.

Susulan kejadian Najdi berkata dia dan isteri tidak lagi menggunakan meja makan sebagai tempat untuk menguruskan bayi: "Isteri saya gunakan meja makan untuk jadikan tempat tukar lampin dan baju, lepas tukar baju baru letak di katil. Sebelum ni saya pun pernah tegur jangan tukar baju baby atas meja, takut tertinggal," tuturnya.

Untuk makluman, Najdi dan Norazreen mendirikan rumah tangga pada 2016. Hasil perkongsian hidup selama lima tahun itu, mereka dikurniakan empat cahaya mata, Wan Nur Maisarah, 5, Wan Mustapha, 3, Wan Medina, 2, dan yang terbaharu Wan Mishary, 2 minggu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT DILAHIRKAN - ZIZIE IZETTE & BUNG MOKTAR TIMANG 'BABY GIRL'

Alhamdulillah... tahniah kami ucapakan kepada pelakon Zizie Izette, 40, dan suaminya Ahli Parlimen Kinabatangan, Datuk Bung Moktar Radin, 59, atas kelahiran cahaya mata perempuan mereka di sebuah pusat perubatan swasta, pada pada jam 12.06 tengah hari semalam (1 Mac 2019).

Berita gembira ini telah diumumkan oleh Zizie sendiri menerusi akaun Instagramnya dengan memaklumkan bayi perempuan tersebut telah dilahirkan dengan berat 3.32 kilogram dan berada dalam keadaan sihat.

"My baby girl has finally arrived today, Friday at 12:06pm. She's a healthy baby weighing 3.32kg. Thank god, it's a lot easier than what I hv experienced before. Alhamdulillah, thank u everyone for ur doa," tulisnya.

Melihat pada ruangan komen, rata-rata netizen turut meluahkan rasa gembira dan mengucapkan tahniah kepada kakak kepada pelakon, Shaheizy Sam itu yang sudah lama menantikan detik cukup bermakna itu.

Klik untuk gambar besar

Untuk makluman, Zizie atau nama penuhnya Zizie Izette Abdul Samad dan Bung Moktar mendirikan rumah tangga pada 2009. Pasangan itu sebelum ini telah dikurniakan cahaya mata kembar lelaki, Aadam Zac Izette dan Aaleph Zeke Izette yang lahir pada 29 Disember 2017 dan kini berusia 14 bulan.

Selain itu, pasangan ini juga turut mempunyai dua lagi anak angkat iaitu Nayla Nurjenna, 3 dan Aaric Zayn Izette berusia setahun.

Semoga dengan kelahiran 'baby girl' ini akan memeriahkan dan merapatkan lagi hubungan Zizie sekeluarga. Sama-sama kita doakan agar si bayi membesar dengan sihat.

www.myartis.com / Sumber: Beautifulnara, Rotikaya, Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU MEMANCING: DAKWA JADI MANGSA 'PERANGKAP' - AIMAN TINO AKUI SERIK, MAHU BUAT RAYUAN

"Saya tidak pernah berdepan situasi ditahan polis dan disaman. Secara jujurnya, saya serik. Sekarang, setiap kali mahu buat apa-apa, saya jadi takut dan fikir sebaik-baiknya. Apatah lagi, kita masih dalam tempoh PKPP. Kejadian ini menjadi iktibar buat diri saya dan keluarga," demikianlah kata penyanyi Aiman Tino.

Mendakwa menjadi mangsa 'perangkap' hingga dikompaun RM1,000 selepas memancing di kolam ikan di Ampang Pecah, Kuala Kubu Bharu, bulan lalu, Aiman mahu lebih berhati-hati apabila keluar rumah sepanjang tempoh Perintah Kawalan Pergerakan Pemulihan (PKPP).

Berkongsi lanjut mengenai kejadian itu, Aiman berkata, dia dan bapanya teruja apabila mendapat tahu kolam pancing terbabit sudah dibuka: "Pengusaha kolam pancing itu menghebahkan pembukaan premis berkenaan di Facebook. Maklumlah, kami kaki pancing, selepas tiga bulan tidak memancing, apabila dapat tahu kolam dibuka, kami teruja," ujarnya.

Namun, Aiman berkata, ketika memasuki premis berkenaan, dia mematuhi prosedur operasi standard (SOP) termasuk memakai pelitup muka dan mematuhi penjarakan sosial: "Kami patuh SOP, ambil suhu badan dan menjaga jarak. Ketika kami memancing, ada kira-kira 20 orang di premis itu," jelasnya.

Klik untuk gambar besar

Bagaimanapun, Aiman mendakwa, pekerja kolam pancing terbabit membenarkan lebih ramai pemancing masuk: "Kami sudah bayar, tak akan mahu beredar. Sepatutnya, pemancing yang datang kemudian, tidak dibenarkan masuk," tuturnya.

Dakwa Aiman, ketika anggota Polis Diraja Malaysia (PDRM) tiba, hujan lebat dan pemancing terpaksa berasak-asak di bawah bumbung: "Jadi, anggota polis nampak kami tidak menjaga jarak. Tetapi kami tidak salahkan polis kerana menjalankan tugas... Perkara sudah berlaku," katanya.

Menganggap dirinya termasuk bapa dan adik teraniaya, Aiman berasakan pemilik kolam memancing itu sepatutnya disaman. Aiman berkata, dia dan pemancing lain sepakat mengemukakan rayuan supaya kes mereka dapat diteliti semula: "Kami mahu pemilik kolam terbabit tampil ke depan. Namun, sampai sekarang, kami belum mendapat khabar daripadanya. Ada yang cuba menghubunginya, tetapi tiada jawapan," ujarnya.

Aiman berkata, dia dan pemancing lain menubuhkan kumpulan di aplikasi WhatsApp bagi memudahkan mereka berkomunikasi: "Dalam perbincangan, kami mahu pemilik kolam itu yang membayar saman, bukannya kami.

"Sekarang kami sedang berusaha membuat rayuan kepada pihak atasan. Bukan apa, kasihan sebab dalam kumpulan 70 orang ini, ada yang sekadar jadi 'penonton', kita tidak tahu keadaan kewangan mereka," jelasnya.

Aiman berkata, dia tidak mengambil endah komen orang ramai yang tidak tahu kejadian sebenar: "Saya tidak suka baca komen, tetapi selepas berita saya dimuatnaik, saya membaca komen itu. Saya dikritik sebab mereka tidak tahu cerita sebenar," tuturnya.

www.myartis.com / Sumber & foto: Berita Harian & Instagram Aiman Tino

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIMNTA NASIHATKAN EMMA: "BERI MASA... DOAKAN TERBAIK" - ALVIN CHONG

"Benar, saya ada bercakap dengan Emma mengenai kekeliruan yang dialaminya. Emma ada sebab tersendiri mengapa keputusan itu (menanggalkan hijab) diambil. Berilah masa kepada Emma untuk membuat keputusan dalam hidupnya sendiri.

"Apabila diajukan peminat mengenai hal ini, saya berterus terang dan meminta mereka menerima Emma seadanya. Janganlah kita cuba menukar dan menentukan hala tuju hidup artis diminati.

"Sebaliknya, doakan yang terbaik buat mereka," kata penyanyi dan pelakon, Alvin Chong yang terkena tempias berhubung keputusan teman akrab, aktres Emma Maembong membuka tudung, Februari lalu.

Dihujani mesej netizen yang meminta dirinya menasihati Emma, Alvin bagaimanapun enggan melayan permintaan peminat, ketika kontroversi itu 'panas'.

Klik untuk gambar besar

Alvin dan Emma akrab sejak membintangi drama bersiri, 'Awak Suka Saya Tak?'. Gandingan mereka dianggap secocok dan memikat hati ramai.

Dalam perkembangan lain, Alvin berkata, dia berhati-hati untuk rapat dengan rakan industri berikutan pernah 'ditikam' sahabat sendiri.

Alvin menjelaskan, kisah hitam lalu banyak memberi pengajaran. Malah, dia lebih selesa berkawan rapat dengan teman bukan daripada kalangan penggiat industri seni. Akui Alvin, dia mengambil masa untuk menaruh kepercayaan kepada individu lain.

"Pernah 'ditikam' rakan industri, saya berjaga-jaga kerana tidak mahu peristiwa sama berulang. Betapa pedihnya hati apabila terdengar apa yang diperkatakan mengenai saya. Bukan apa, saya terbuka dikritik, cuma bukan di belakang saya.

"Biarlah kritikan atau pendapat disuarakan sendiri di hadapan saya. Cara itu dapat membantu saya untuk memperbaiki diri.

"Saya bangga dengan pencapaian diri kerana sebelum ini saya berdepan masalah keyakinan. Dahulu saya sering memikirkan kata-kata orang. Sekarang, saya lebih terbuka terutama dengan sokongan peminat dan teman rapat," ujarnya.

www.myartis.com / Sumber & foto: Berita Harian & Instagram Akvin Chong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROY AZMAN KECEWA IG DIGODAM: "ITULAH TEMPAT SAYA CARI MAKAN, MACAM MANA NAK BERNIAGA..."

"Dukacita dimaklumkan akaun Instagram saya @royazman30 kena godam. Sejujurnya saya kecewa sangat dengan apa yang berlaku sebab itulah tempat saya cari makan. Sudah ada 261,000 pengikut, bukan senang nak bangunkan.

"Tahu-tahu orang dah cilok (curi)," demikian kata pelakon Roy Azman menerusi satu posting video di akaun Instagram baharu miliknya @royazmanofficial, yang memberitahu bahawa akaun Instagram miliknya, @royazman30 yang mempunyai lebih 261,000 pengikut itu telah digodam pihak tidak bertanggungjawab.

Begitupun, katanya, dia masih lagi cuba mendapatkan semula akaun lamanya: "Macam mana nak berniaga kalau akaun ni baru ada 200 pengikut. Tak apalah, nak buat macam mana.

Klik untuk gambar besar

"Kita kena terima dengan reda, saya masih lagi berushaa untuk mendapatkan balik akaun lama, ada juga sesetengah kawan dapat balik, harap sangat saya dapat balik," luahnya yang kecewa dengan apa yang berlaku.

Pada masa sama, Roy turut meminta jasa baik mana-mana individu yang mempunyai maklumat untuk membantunya mendapatkan akaun tersebut untuk menghubunginya di Instagram. Sejak dibuka semalam, akaun Instagram baharunya kini baru mencecah kira-kira 3,000 pengikut.

Bahkan, beberapa rakan artis juga dilihat cuba membantunya untuk memaklumkan kepada pengikut masing-masing mengenai akaun baharu miliknya itu. Sebelum ini, beberapa artis juga berdepan situasi sama apabila gagal mengakses akaun Instagram selepas digodam pihak tidak bertanggungjawab.

www.myartis.com / Sumber & foto: Astro Gempak & Instagram Roy Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI SERTAI PAS?

Baru-baru ini, pelakon Hairie Othman telah mengejutkan ramai pihak apabila memilih untuk menyertai parti PAS. Bukan sebab sudah tidak laku dalam industri lakonan, tetapi kerana ingin mengubah haluan hidup.

Bagaimanapun, untuk gambar terbaru ini, kami kurang pasti niat pelakon dan penyanyi Abby Abadi berjumpa Tuan Guru Nik Aziz. Mungkin untuk menyertai parti pimpinan Nik Aziz itu, atau mungkin sekadar mahu meminta nasihat sahaja.

Klik untuk imej besar...

Walau apapun niat Abby, itu adalah haknya sebagai rakyat Malaysia yang mengamalkan demokrasi. Bak kata pepatah, sekali air bah... maka sekali jualah pantai berubah.

Kerana sebagai manusia yang menumpang di bumi Allah, kita berhak membuat pilihan bagi mewarnakan kehidupan keluarga, bangsa dan agama. Allahualam.


" 'ON OFF' TAPI JODOH MEREKA SANGAT KUAT" - FASHA TERKEJUT ELISYA KAHWIN MUDA

"Sejujurnya pada mulanya saya agak terkejut bila dapat tahu adik dah bersedia untuk berkahwin sebab saya sendiri berkahwin ketika berusia 28. Manakala Elisya baru sahaja berusia 22 tahun. Tapi apa-apa pun, itu semua kerja Allah... kita merancang tapi Allah menentukan.

"Jodoh mereka sampai awal... lama sangat bercinta walaupun 'on off' tapi jodoh mereka sangat kuat. Uzair pun seorang lelaki yang baik dan gentleman. Saya yakin Uzair boleh memberikan kebahagian kepada Elisya.

"Bila memikirkan kebahagian adik, saya dan keluarga memberi restu sepenuhnya kepada mereka," itulah kata pelakon Fasha Sandha yang mengakui dia pada mulanya berasa terkejut apabila adiknya, pelakon Elisya Sandha meluahkan hasrat untuk berkahwin di usia yang masih muda iaitu 22 tahun.

Klik untuk gambar besar

Bagaimanapun pelakon drama 'Scammer' ini menganggap jodoh pasangan itu kuat biarpun pernah beberapa berdepan dugaan. Gembira adik kesayangan sudah bergelar isteri, Fasha tidak melepaskan peluang menitipkan pesanan dan tip untuk bahagia dalam rumah tangga.

Fasha atau nama sebenarnya Nur Fasha Sandha Hassan, 37, berharap pasangan itu akan sentiasa menerima kekurangan dan kelebihan masing-masing dan saling melengkapi antara satu sama lain.

"Saya berulang kali berpesan kepada Elisya dari mereka bertunang sehingga sekarang. Pesanan saya agar mereka sentiasa menerima kekurangan satu sama lain.

"Paling penting, terima kekurangan dahulu sebelum kelebihan masing-masing. Sebab setiap pasangan kena saling melengkapi. Tiada manusia yang sempurna tetapi yang penting, masing-masing dapat memberi kebahagian antara satu sama lain," ujarnya.

Untuk makluman, Elisya selamat bernikah dengan anak kepada pelakon dan penerbit, Sheila Rusly iaitu Uzair Haqimy, 25, pada Sabtu di Pejabat Agama Islam Daerah Gombak (PAID).

Pada majlis ringkas mematuhi prosedur operasi standard (SOP) itu, Elisya menerima mas kahwin berupa seutas gelang emas putih daripada Uzair yang bekerja sebagai pengurus produksi. Elisya turut menerima wang hantaran berjumlah RM22,222.22 dan menyerahkan tujuh dulang hantaran berbalas lima.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AR BADUL KECEWA HAK BAPA DINAFIKAN - BALU BUKA MULUT: "ARWAH SUAMI DAH MUFLIS..."

Pelakon dan pelawak veteran AR Badul yang sudah lebih setahun kehilangan anaknya, Allahyarham Mejar Mohd Zahir Armaya dalam kejadian pilu akibat tertembak itu mengakui bahawa hubungannya dengan arwah anak tidak begitu rapat.

Namun, dia kecewa apabila hubungan renggang antara dia dan arwah dijadikan sebagai alasan haknya sebagai bapa dinafikan sehingga dia tidak menerima apa-apa pampasan daripada peninggalan harta anak lelakinya.

"Apabila terjadi perkara begini (kematian anak), pihak bekas isteri mengatakan saya tidak ambil tahu tentang anak. Tapi saya bapa dia.. Pihak ATM (Angkatan Tentera Malaysia) juga tak beri apa-apa kepada saya, katanya saya tidak layak. Malah, insurans pun kata saya tak layak," katanya.

Mengakui hubungannya dengan arwah tidak begitu rapat sejak berpisah dengan bekas isteri sehinggakan dia sudah lagi tidak dianggap sebagai ayah oleh anak-anak sendiri.

"Sampai dia besar saya memang jarang lihat dia. Suatu ketika dulu saya pernah nak pergi ambil dia. Tapi anak-anak sendiri kata saya bukan bapa mereka, ini benar-benar terjadi," jelasnya.

Klik untuk gambar besar

Dalam pada itu, Badul berkata dia pernah mendesak supaya inkues diadakan bagi mencari punca kematian anaknya itu namun menarik balik hasrat berkenaan demi masa depan tiga orang cucunya.

"Mereka katakan kalau saya nak buat inkues, anak-anak dia akan kehilangan hak. Jadi selepas saya memikirkan hal itu, saya tarik balik permintaan untuk inkues. Tapi yang saya nak sekarang ialah sebagai bapa, dia larang saya untuk mendapatkan segala-galanya, dengan siapa nak minta tolong pun tak tahu," tuturnya.

Tidak berniat untuk membolot harta peninggalan arwah, Badul berkata hanya sekadar mahu kewujudannya sebagai bapa kandung diberi perhatian dan haknya sebagai seorang bapa.

"Bukan nak duit tu, tapi hak saya. Hasil sumbangan orang tu saya tak kisah, itu hak dia. Tapi berkaitan hak ayah. Macam disekat, konon saya tak ambil tahu pasal anak sejak kecil. Mungkin banyak cerita buruk saya tentang anak-anak diceritakan. Pihak sana katakan dia yang jadikan anak menjadi manusia, kata dialah," ujarnya.

Susulan daripada kenyataan Badul, balu kepada Mejar Mohd Zahir tampil menjelaskan perkara sebenar selepas bapa mentuanya itu mula membuka cerita mengenai tuntutan hak serta pembahagian harta. Nour Shafinar Harun, 31, berkata bahawa arwah suaminya itu sebenarnya tidak meninggalkan sebarang harta kepada mereka anak-beranak.

Mengakui tidak mahu membuka aib siapa-siapa berikutan isu ini, Nour terpaksa menceritakan hal sebenar kerana pihak sebelah sana (AR Badul) yang tampil berkongsi dahulu mengenai isu sensitif itu.

"Sebenarnya saya tak nak komen banyak dan kalau boleh saya taknak buka aib sesiapa pun termasuk arwah suami saya tapi saya terpaksa jelaskan perkara ini sebab pihak sana yang berkongsi dahulu. Netizen pun dah mula buat spekulasi yang tidak baik. Sejujurnya arwah suami saya sudah diisytihar muflis sejak perkahwinan pertamanya," katanya.

Tambah Nour lagi, ketika dia berkahwin dengan arwah suami, Mejar Mohd Zahir tidak mempunyai apa-apa harta jadi baginya tiada apa yang hendak dituntut lagi sementelah pemergian suami tercinta.

Dalam pada itu, Nour juga memberitahu bahawa dia sudah menerima insuran kelompak dan telah membuat pembahagian mengikut jumlah caruman yang difaraidkan iaitu lebih RM5,00 kepada ibu mentua yang berada di Sabah dan ibu angkat arwah di Setapak.
Advertisement

Dia turut memberi bahagian tersebut kepada anak-anak hasil perkahwinan dengan Allahyarham dengan cara menyimpan duit untuk masa depan namun mengakui tidak mempunyai kesempatan waktu untuk diberikan kepada AR Badul.

"Memang sudah ada terima insuran kelompok tapi selepas saya merujuk kepada mahkamah dan bertanyakan kepada peguam, pengiraan jumlah caruman yang perlu difaraidkan hanya dalam Rm5,000 lebih. Atas dasar perikemanusiaan, saya beri lebih daripada sepatutnya.

"Cuma bahagian baba (AR Badul saya masih belum ada kesempatan untuk beri memandangkan kami tidak lagi berhubung. Kali terakhir bertemu masa majlis pengkebumian arwah dan tak pernah bertemu lagi sehingga kini," jelasnya.

Nour walau bagaimanapun mengaku terpaksa menyekat nombor telefon Badul dan adik kepada arwah suaminya kerana terlalu menekan dan mendesak kepadanya berhubung dengan isu harta.

Allahyarham Mejar Mohd. Zahir, 36, merupakan pegawai komando daripada 11 Rejimen Gerak Khas dilaporkan telah meninggal dunia selepas terkena tembakan ketika melakukan demonstrasi sempena pelancaran Divisyen Kelima Briged ke-13 Infantri Malaysia di Kota Kinabalu, Sabah.

Allahyarham Mejar Mohd Zahir telah meninggalkan seorang balu iaitu Nour Shafinar Harun, 32 dan lima orang anak termasuk dua daripada perkahwinan terdahulu arwah.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMPAK 'BABY BUMP' - SARI YANTI SAHKAN KINI HAMIL ANAK KELIMA

Pelakon Sari Yanti sebelum ini menerusi laman Instagram miliknya telah memuat naik satu foto dirinya bersama rakan industri, Scha Alyahya yang sedang hamil anak kedua sebelum selamat bersalin pada 12 Februari lalu.

Foto tersebut telah menarik perhatian pengikutnya dimana menyentuh mengenai 'baby bump' Sari yang seolah-olah jelas kelihatan dan mulai berteka-teki sama ada isteri kepada pelawak Jep Sepahtu itu kini sedang hamil anak kelimanya.

Terkini, Sari yang mengesahkan dirinya ini sedang hamil anak kelima, selepas menimang cahaya mata keempat sekitar lapan bulan lalu. Berita gembira itu didedahkan oleh Sari menerusi Insta Stroy bagi menjawab soalan yang diajukan netizen.

Klik untuk gambar besar

Dalam pada itu, pelakon berusia 37 tahun itu juga berkata ini adalah kandungan ketujuh selepas dua kali mengalami keguguran sebelum ini.

Lebih menjadi perhatian, Sari turut menjawab pertanyaan netizen dimana dia sendiri yang menguruskan rumah tangga dan anak-anak tanpa pembantu.

Untuk makluman, Sari mendirikan rumah tangga dengan Jep Sepahtu pada Februari 2017 dan dikurniakan dua cahaya mata iaitu Dariya Inara, 3, dan Muhammad Khidir kini berusia lapan bulan. Sari turut mempunyai dua anak lelaki iaitu Barr Al Aliy dan Baasit Al Haq hasil perkahwinan terdahulu.

www.myartis.com / Sumber & foto: Rotikaya & Instagram Sari Yanti

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AJAK GANTI SHUK, TOBAT TAPAU 5 HA

Semua sedia maklum mengenai pelawak Shuk Sahar yang sebelum ini difahamkan telah menarik diri daripada kumpulan Tobat.

Jika minggu kedua Maharaja Lawak Mega (MLM) 2021 hanya berdua, terkini Tobat kembali bertiga apabila Ajak menyertai kumpulan tersebut bagi menggantikan Shuk.

Nampaknya percaturan Bell dan Ropie membawa masuk anggota kumpulan Shiro itu menjadi apabila memperolehi 5 Ha daripada semua juri termasuk 'Sang Bara'.

Malah, juri pun menjangkakan Tobat bakal melangkah ke final dengan kehadiran Ajak.

Pendapat anda pula?

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 6 BULAN - MELL SAKURA & WAN SIXTH SENSE BAKAL TIMANG ANAK SULUNG

Alhamdulillah... tahniah kami ucapkan kepada vokalis Sakura Band, Mell atau nama sebenarnya Melly Matius apabila mengumumkan dia kini sedang hamil enam bulan. Mell memberitahu khabar gembira itu menerusi salah sebuah entri di laman Instagram miliknya.

"Salam Ramadan semua. Its time to share good news with uoolsss 😘. Tahun ni kami beraya BERTIGA 😍. Syukur tahun ni Allah berikan HADIAH terbesar dalam hidup kami. We so excited 😆. Its been 6 month already, now Mell dah semakin steady 💪🏻. Mohon doakan yang terbaik untuk kami. 🙏🏻 Photo by @irfandzahier #mellsakura," tulisnya.

Rata-rata peminatnya mengucapkan tahniah kepada Mell serta mendoakan agar proses kehamilan pelantun lagu Polaroid itu dipermudahkan.

Terdahulu, Mell mendirikan rumah tangga dengan gitaris kumpulan 6ixth Sense, Wan atau nama sebenarnya, Mohammad Safwan Hasnan pada 24 November 2017. Majlis pernikahan pasangan itu bakal berlangsung di kampung kelahiran Mell di Kota Kinabalu, Sabah.

Klik untuk gambar besar

www.myartis.com / Sumber & foto: Astro Gempak, Instagram Mell Sakura & @irfandzahier

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CEBURI BIDANG PERNIAGAAN - SHILA AMZAH BAKAL BUKA BUTIK SENDIRI

Jika ramai artis kita yang sebelum ini menceburi bidang perniagaan, kini tiba giliran Shila Amzah pula yang berkesempatan untuk membuka perniagaan yang diberi nama Shila Amzah.

Kata Shila, dia bakal melancarkan jenama pakaiannya sendiri dan butiknya bertempat di Bangi Sentral.

Bukan satu jenama sahaja yang akan diperkenalkan, malah turut memberitahu terdapat satu lagi jenama iaitu OHK akan dijual dan memilih konsep feminim buat peminat dan pelanggannya.

Wah, semakin ramai nampaknya artis yang membuka perniagaan pakaian ini. Habislah peminat Shila Amzah serbu Bangi nanti. Heh!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


CABAR PENGKRITIK BERSEMUKA, ALI PUTEH BAGI ALAMAT IC

Kalau tak puas hati, boleh bersemuka!

Demikian tindak balas Ali Puteh terhadap komen segelintir netizen yang mengkritiknya dengan mengatakan 'jika tidak tahu hal sebenar tidak perlu masuk campur'.

Ia berikutan kontroversi melibatkan pelawak itu dan kakak iparnya, Nor Hidayah kembali menjadi hangat apabila isu saman-menyaman melibatkan mereka berlangsung baru-baru ini.

Lebih hangat apabila netizen terus mengecam dan menyalahkan tindakan Ali membalas saman terhadap kakak iparnya itu yang dikritik oleh Ali sebagai tak faham hukum Faraid.

Sehubungan itu, Ali tiba-tiba dilihat memuat naik gambar alamat rumah yang tertera di kad pengenalan miliknya di Instagram seolah mencabar sesiapa yang tidak puas hati agar 'bersemuka'.

"Jemput tuan tuan dan puan puan," tulisnya untuk bertemu jika hendak berbincang secara berhadapan tanpa perlu menambah dosa.

Klik untuk gambar besar

Malah Ali juga dilihat turut menyindir seorang netizen yang hanya tahu bercakap sahaja tetapi tidak berani bersemuka dngannya.

Untuk info, dakwa Ali dia melakukan saman balas itu tidak melibatkan harta tetapi untuk membersihkan nama dan maruah keluarganya. Tambah, dia tidak menyesal kerana apa yang dilakukan adalah sesuatu yang benar.

Ini kerana, Hidayah yang terlebih dahulu memfailkan saman terhadap Ali serta keluarganya. Saman itu berkaitan tuntutan faraid, tuntutan hak penjagaan anak, tuntutan kereta dan sebagainya.

           ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TINGGAL TANPA NAFKAH... ANAK-ANAK TAK KENAL AYAH..." - RAKAN BEKAS ISTERI AKEL

Sehingga kini, berita kematian bekas pemain dram kumpulan Ukays, Akel Zainal yang menyertai kegiatan militan di Syria sejak 2014 terus hangat diperkatakan di media sosial. Namun tidak ramai mengetahui Akel atau nama sebenarnya Wan Mohd Aquil Wan Zainal Adidin pernah berkahwin pada 2006 dan dikurniakan tiga anak perempuan.

Menerusi perkongsian seorang pelayar Twitter, dia mendedahkan keperitan yang dilalui wanita itu sejak pemergian Akel ke Syria: "Anak sulung dia dengan isteri pertama dah umur 12 tahun. Dia tinggalkan isteri tanpa nafkah. Wife dia buat dua tiga kerja tanggung anak-anak. Syahid ke? Kamu tidak tahu itu. Di sana kamu tidak tahu apa yang kamu perjuangkan. Kamu berpihak kepada siapa," soalnya.

Tulisnya lagi, anak-anak Akel juga tidak pernah mengenali bapa mereka: "Anak-anak dia (Akel) dengan isteri pertama tu tak kenal pun ayah mereka. Dan mereka menangis sebaik mengetahui dia dah meninggal. Yang sulung je tak menangis sebab dah besar. Interpol dah tahu lama dia mati kena bom tetapi peram cerita sampai sekarang," dakwa rakan wanita itu.

Malah menerusi perkongsian itu juga, individu berkenaan mendakwa rakannya yang digambarkan seorang wanita yang lawa itu sudah  bercerai dengan Akel secara taklik pada Oktober tahun lalu: "Mereka sudah bercerai dan bekas isteri tidak mahu ada apa-apa kaitan dengan Akel lagi".

Klik untuk gambar besar

Individu itu turut meluahkan rasa kecewa dengan tindakan Akel yang memilih menyertai kumpulan militan berbanding memberi fokus kepada tiga anaknya: "Jihad kamu sepatutnya membesarkan anak-anak terlebih dahulu. Sekarang anak-anak itu tiada bapa. Jangan samakan jihad Syria ini dengan jihad Rasulullah. Kalau Rasulullah yang suruh, pergilah.

"Kamu fikir kami jihad atas nama Islam. Tapi di sana kami tidak pernah tahu. Ia perang orang lain. Kamu mahu berjuang? Masuk askar atau polis, bunuh penjenayah sini. Jaga sempadan Malaysia-Thai," katanya ayng telah memadam posting tersebut selepas tular di Twitter.

Terdahulu, Akel bersama seorang lagi perekrut utama Malaysia bagi kumpulan pengganas Negara Islam (IS) iaitu Mohd Rafi Udin, 53, dilaporkan maut dalam serangan udara Rusia di Syria. Menurut Ketua Penolong Pengarah Bahagian Anti Pengganas (E8) Cawangan Khas Bukit Aman, Datuk Ayob Khan Mydin Pitchay, Mohd Rafi yang dikenali sebagai Abu Ain dan Akel masing-masing terbunuh pada Januari dan Mac lalu.

Ayob berkata, Akel terkorban bersama isteri, Syamimi Faiqah Sulaiman dan dua anaknya berusia dua dan tiga tahun. Syamimi merupakan bekas pelajar Kolej Universiti Islam Antarabangsa Selangor (KUIS) yang dipercayai lari ke nagara itu dan berkahwin dengan Akel selepas berkenalan melalui Facebook.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YUSRY DAN LISA BERHONEYMOON PART 2

Gambar Yusry dan Lisa ketika berhoneymoon di  Zurich Switzerland dan kemudian akan ke Cannes (France), Itali dan beberapa negara lain. Mereka nampak kesejukan berlatarbelakangkan gunung bersalji yang sememangnya amat sejuk sampai ketahap beku.

Menurut Yusry, beliau amat kekok memandu kereta di sana menggunakan stering di bahagian kiri berbanding kanan di Malaysia.

"Heading out to the alps today. Drive belah kiri, cuak," ujar Yusry berseloroh.

Klik untuk imej besar...


IFAN SEVENTEEN & ISTERI NEKAD BUAT IVF WALAUPUN BARU SEBULAN KAHWIN

"Bismillah. Pada pagi Rabu, isteri saya sudah melakukan proses IVF dengan mengambil telur untuk dimasukkan ke dalam tabung. Mohon doakan semoga semuanya berjalan dengan lancar," itulah tulis Ifan, bekas vokalis kumpulan Indonesia iaitu Seventeen dalam Instagram miliknya.

Ifan bersama isterinya, Citra Monica yang baru sebulan berkahwin itu tetap nekad mengambil keputusan untuk menjalani proses rawatan kesuburan in-vitro (IVF) kerana ingin segera menimang cahaya mata.

Difahamkan, Ifan bersama Citra yang juga merupakan seorang model mengambil keputusan memulakan rawatan IVF pada Rabu lalu di sebuah pusat perubatan di Jakarta.

Keputusan kedua-dua pasangan itu melakukan IVF turut mendapat sokongan dan doa dalam kalangan peminat mahupun rakan-rakan selebriti.

Klik untuk gambar besar

Namun, terdapat juga segelintir netizen mempersoalkan tindakan mereka yang memilih untuk melakukan IVF sedangkan usia perkahwinan mereka baru sahaja sebulan.

Untuk makluman, Ifan mendirikan rumah tangga bersama Citra pada 29 Mei lalu dalam sebuah majlis yang diadakan secara tertutup, namun disiarkan secara langsung di salah sebuah stesen televisyen Indonesia.

Ifan atau nama sebenarnya Riefian Fajarsyah sebelum ini pernah mendirikan rumah tangga bersama Dylan Sahara, namun isterinya itu meninggal dunia dalam satu kejadian bencana tsunami di Selat Sunda pada 22 Disember 2018 yang turut mengorbankan tiga anggota kumpulan Seventeen yang lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADYA SYAHERA ULAS PEKERJA IMIGRAN: "KAMI TERIMA... SALAH KAMI"

"Sebenarnya dengan apa yang berlaku ini, saya dan suami banyak belajar contohnya lebih peka dalam pengurusan pekerja. Sememangnya perlu ada permit kalau ambil orang luar. Kami terima apa yang terjadi ini dan memang salah kami.

"Tapi, pasti di sebalik kesilapan ini ada pengajaran dan hikmah terbaik untuk kami," ujar pelakon Nadya Syahera yang mengaku bersalah kerana membenarkan imigram haram tinggal dalam sebuah premis dan menjadikan perkara tersebut sebagai pengajaran buat dirinya dan suami.

Nadya, berkata dia serta suami akan lebih peka terhadap pengurusan pekerja dan lebih berhati-hati pada masa hadapan. Pelakon 'Abang Bomba I Love You' itu juga menarik nafas lega kerana kes pendakwaan terhadap suaminya Mohd Hafizul Md Nawi sudah hampir selesai.

Klik untuk gambar besar

Semalam, suaminya mengaku bersalah di Mahkamah Sesyen Sepang atas tuduhan membenarkan imigran haram tinggal dalam sebuah premis. Mohd Hafizul didakwa sengaja membenarkan tujuh imigran haram masuk dan tinggal di sebuah premis di Shah Alam pada jam 10.10 malam, 20 Februari lalu.

Pegawai Pendakwa Jabatan Imigresen, Noor Asfihan Abdul Wahid mengemukakan pertuduhan mengikut Seksyen 55 (E) Akta Imigresen 1959/63 (Pindaan) 2002. Seksyen itu memperuntukkan denda maksimum RM30,000 atau penjara 12 bulan atau kedua-duanya bagi setiap warga asing yang dibenarkan berada dalam premis.

Terdahulu, peguam Zaflee Pakwanteh yang mewakili tertuduh memohon mahkamah supaya menangguhkan keputusan hukuman pada tarikh lain di atas alasan anak guamnya tidak mempunyai cukup wang. Hakim Saifulakmal Mod Said kemudian membenarkan permohonan itu dan menetapkan 26 September ini untuk tarikh jatuh hukum. Mahkamah juga membenarkan tertuduh diikat jamin sebanyak RM5,000 dengan seorang penjamin sementara menunggu tarikh berkenaan.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSENTUHAN GUNA TEKNIK KAMERA - UYAINA MASIH JAGA BATAS & AURAT

Sejak tiga tahun kebelakangan ini, nama Uyaina Arshad laris menghiasi dunia lakonan, meskipun langkah seninya bermula dalam bidang pengacaraan sementelah menjadi juara pertandingan Pencarian Nona Manis pada 2015.

Bermula dengan drama 'Lelaki Kiriman Tuhan' (2018) sehingga 'Perempuan Tanpa Dosa' (2020), momentum Uyaina atau nama sebenarnya, Saidatul Naseha Uyaina Arshad sebagai pelakon nampaknya semakin rancak.

Terbaharu, Uyaina mencuri perhatian khalayak menerusi karya 'Love, Elsa' lakonannya di samping aktor popular Zul Ariffin yang kini sedang bersiaran menerusi saluran Astro Ria.

Akui Uyaina, dia berasa begitu gugup sebaik mendapat tahu akan bergandingan dengan Zul dalam drama arahan Michael Ang itu, kerana menyifatkan dirinya masih terlalu mentah.

"Saya berbesar hati tetapi dalam masa yang sama takut juga untuk masuk ke set penggambaran kerana buat pertama kalinya bergandingan dengan Zul Ariffin. Ikutkan perasaan gementar, hendak berbual dengannya pun saya takut (ketawa).

"Alhamdulillah, pengarah Michael Ang memudahkan dan membuatkan semua yang bekerja dengannya berasa selesa. Rupa-rupanya selepas mengenali Zul, dia seorang yang suka mengusik. Jadi mudah untuk mencipta keserasian apabila berlakon," kongsi Uyaina.

Kata Uyaina lagi, sungguhpun bakatnya sebagai pelakon semakin diterima, namun dia bertegas sebagai Muslimah dia masih berpegang kepada prinsip untuk tidak bersentuhan dengan mana-mana pelakon lelaki.

Ujar wanita berusia 29 tahun itu, meski terlihat sukar untuk menjaga batasan berkenaan dalam lakonan, Uyaina amat bersyukur kerana pengarah dan pelakon lain dalam drama Love, Elsa amat menghormati pendiriannya.

"Watak saya dalam drama Love, Elsa bernama Ammara seorang gadis yang pelik kerana mempunyai kuasa istimewa. Setiap kali Ammara bersentuhan dengan orang, dia akan mendapat memori orang yang disentuhnya. Jadi, watak saya perlu menyentuh orang.

"Namun, menariknya setiap kali babak bersentuhan Michael amat bijak menggunakan teknik kamera. Dalam televisyen kelihatan bersentuhan, tetapi sebenarnya tidak.

"Perkara tersebut amat membantu pelakon-pelakon berhijab yang mempunyai kebimbangan tentang isu bersentuhan dengan pelakon lelaki. Apa yang saya lihat perkara ini memberi satu semangat baharu buat pelakon berhijab.

"Ada banyak cara yang boleh dilakukan tanpa bersentuhan. Zul juga sangat fleksibel dan membuatkan saya berasa selesa sepanjang penggambaran," tutur Uyaina yang juga seorang pengacara program Wanita Hari Ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUTI-CUTI DI BALI - BILA ERRA, ERMA & UMIE BELAI HARIMAU BELANG

Memang tidak dinafikan yang tiga sahabat ini iaitu Erra Fazira, Erma Fatima dan adiknya Umie Aida sering bersama dalam aktiviti seni mahupun bersantai. Mereka ibarat belangkas yang setia meskipun masih mempunyai suami dan tanggungjawab sebagai isteri.

Artikel terdahulu:

SEJENAK - GAMBAR KELAKAR ENGKU ALEESYA

Dan baru-baru ini, mereka bertiga telah melawat ke ‘Bali Safari and Marine Park’ yang menarik ramai pelancong di Bali, Indonesia. Lebih menarik, apabila Erra dan Erma Fatima membelai seekor harimau belang yang macam kucing besar kononnya.Tanpa kebenaran pula tu!

Jaga-jaga sikit Erra, kang harimau ngapp... kenyang dia. Ahak!

Klik gambar untuk imej besar...

Foto Kredit: Erra, Umie Instagram


12 GAMBAR - RUHAINIES & RISTEENA DI TANAH SUCI, TUNAI UMRAH

Baru-baru ini, pelakon adik-beradik, Ruhainies dan Nur Risteena telah terbang menyusul keluarga mereka ke Tanah Suci bagi menunaikan ibadah umrah.

"Assalamualaikum. InsyaAllah.. Saya akan berangkat ke Tanah Suci Mekah untuk menunaikan ibadah umrah hari ini. Di kesempatan ini, saya dengan rendah hati ingin memohon ampun & maaf seikhlas hati sekiranya ada terkasar bahasa & tersilap kata.

"Mohon dihalalkan apa yang dimakan/ diminum/ diambil. Mohon didoakan juga dipermudahkan urusan & selamat sampai ke destinasi, selamat menunaikan ibadah umrah dengan sempurna & dilindungi sepanjang di mana saja saya berada.

"Juga doakan agar diberikan kesihatan yang baik & dikurniakan umrah yang mabrur. Amin. InShaaAllah. Terima kasih," kata Ruhainies sebelum menunaikan umrah bersama kakaknya.

Alhamdulillah... semoga mereka mendapat umrah yang mabrur dan selamat kembali ke tanah air.

Foto: Ruhainies IG & Nur Risteena IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELAMAT BERSALIN: "MASIH RASA KEKOK & LETIH" - SHIMA ANUAR

"Alhamdulillah selamat melahirkan bayi perempuan pada 12 Disember 2017 (Selasa) di Gleneagles, Kuala Lumpur. Saya dan suami sangat gembira. Syukur saya dan bayi dalam keadaan sihat. Semuanya berjalan dengan lancar.

"Cuma masih rasa kekok dan letih sikit sebab sekarang dah mula berjaga malam," kata pelakon Shima Anuar, 26, yang meluahkan rasa gembira apabila selamat melahirkan bayi perempuan pada pukul 8.10 pagi, Selasa lalu di hospital Gleneagles, Kuala Lumpur.

Tambah pelakon filem 'Highland Tower' ini, dia sangat bersyukur memiliki seorang suami yang banyak membantunya.

"Insya-Allah semua ok. Saya bersyukur suami pun banyak sangat bantu. Terima kasih banyak-banyak pada dia," ujarnya.

Klik untuk gambar besar

Berita gembira tersebut dikongsi oleh Shima di laman Isntagramnya dengan memuatnaik gambar kelahiran bayi sulung yang diberi nama Marian Sophia.

Dalam kapsyen tersebut, Shima mengucapkan terima kasih kepada semua yang mendoakan dia sejak dari awal kehamilan sehingga waktu bersalin.

"Beautiful journey. Syukur Alhamdulillah everything went well. Welcome to the world our lil princess Marian Sophia Bt Mohd Solih. She was born on 12 December 2017 at 8.10am.

"Terima kasih atas doa anda semua dari sy pregnant sampai la sy nak bersalin. Much love! I'll share her picture later ok? 😉♐," tulisnya.

Manakala di ruang komen pada gambar tersebut, ia dipenuhi dengan ucapan tahniah dan mendoakan Shima serta bayinya dalam keadaan sihat.

Untuk rekod, Shima berkahwin dengan ahli perniagaan, Mohd Solih Toha pada 8 April lalu.

www.myartis.com / Sumber: mStar & Shima Anuar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FATTAH AMIN & AZRINAZ MAZHAR HAKIM PASANGAN KEKASIH?

Nama Fattah Amin kembali disebut-sebut selepas episod cinta dengan Noor Neelofa, apabila dia kononnya kini sedang menyulam cinta dengan seorang selebriti berstatus VIP yang pernah menjadi isteri kepada seorang kenamaan pada suatu ketika dahulu.

Mereka juga didakwa semakin rapat selepas Fattah mengeluarkan kenyataan mengenai hubungan cintanya dengan Neelofa yang sudah berakhir.

Biarpun identiti wanita tersebut masih menjadi tanda tanya namun nama Azrinaz Mazhar Hakim mula menjadi sebutan ramai. Malah lebih menguatkan lagi dakwaan itu apabila Azrinaz ada memuatnaik gambar mereka bersama.

Klik untuk gambar besar

Menerusi posting itu ramai yang mula membuat andaian masing-masing mengenai hubungan persahabatan mereka.

Kalau dilihat daripada ruangan komen, berbagai reaksi peminat apabila melihat gambar mesra mereka. Ada yang suka melihat mereka bersama dan merasakan mereka secocok. Namun ada juga mempersoalkan jarak umur diantara mereka yang jauh.

Sebelum Neelofa, Fattah pernah menjalinkan hubungan cinta dengan pelakon Sherry Ibrahim.

Azrinaz pula sebelum ini pernah bercinta dengan selebriti Wak Doyok sebelum mengakui telah putus pada hujung tahun lalu.

Bagaimanapun masih tiada kenyataan balas daripada Fattah mahupun Azrinaz berkenaan gosip yang sedang hangat bertebaran ini. Apapun jika benar apa yang diperkatakan, apa salahnya kerana masing-masing kini solo. Doakan yang baik-baik sahajalah.

Kita tunggu penjelasan selanjutnya daripada Fattah dan Azrinaz selepas ini. Tiada lagi #lofattah, selepas ini tag team apa pula? Heh!

Sumber: Rotikaya & Astro Gempak

Foto: Fattah Amin IG & Azrinaz Mazhar Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom